President Donald Trump Defense Team Nih Cathanh Chuah In Senate Sinah An Pek Cang – Chin World News Evening\nJanuary 21, 2020 January 21, 2020 Salai Van World News\nPresident Donald Trump Defense Team Nih Cathanh Chuah In Senate Sinah An Pek Cang. Nizan ah President Donald John Trump Defense-Legal Team hna nih House Democrat lei House Managers 7 hna nih Senate-ah Donald John Trump impeachment dingin sual an phawtmi cu lehrulnak an tuah cang hna. Mah “Trial Memo” hi phek 110 tluk a chahmi asi.\nTrump Defense Team hna nih an chim mi cu hi bantuk hi Constitution dohnak “an affront to the Constitution” asi ruangah Senate ah donghter colh “quick acquittal” ding asi. President nih hin a dik lo ning in pakhat hmanh thil a tuah “absolutely nothing wrong” mi a um lo. Hi bantuk dohnak hi party thluak “partisan” tukmi phiarrawinak thil le i thlak timhnak asi. Cu caahSenate Trial lei nih hi bantuk thil hi an dih ter colh a hau,”tiah an chim.\nCu lawng si loin House Democrat phu hna nih kum 2016 election result cu political hmanrua ah hmangin kum 2020 election tiang i tel “interfere” ter timhnak aso. Cu ruangah GOP controlled Senate-nih “impeachment charge” hi a donghter ding asi. House Democrats thiltuah mi hi hnawl “reject” piak ding asi. Hi bantuk thil ruahmannak ngeitu “Framers” hna nih cun cozah phunglam in nawlbuarnak a um in an chim i, House Democrat hna nih “Impeachment Articles” an chim mi ahcun zeibantuk zawn dah a buarmi taktak si timi an chim lo,”tiah an chim.\nHi kongah phunglam theimi “Legal scholar” tampi nih cun President Trump hi Impeachment ding tiangin phungbuarnak a ngei lo, tiah an chim ve. House Democrat pawl tu nih Ukrainegate ah President Trump nih Congress nih hnatlaknak a ngaih cang mi Ukraine military bawmh dingmi US$ 400million cu Trump nawlpek mi ruangah hren si i, mah hi a nawlngaihnak ning cang lotuk hman “abuse of power” asi. Hi konglam hlathlai timhnak Congressional thiltuah mi zong a rak kham i, hi nih hin Congress thil um tu ning hlathlainak dohdal “obstruction of Congress” a ngaihnak a langhter,”tiah an chim ve.\nSen. Mitch McConnell, Senate Majority leader nih Trump- impeach nak ding kongah House Democrats le White House hna cu palhnak an ngaihlonak le chimfiannak ngaih dingin suimilam 24 chung caan pek an si lai tiin thanhnak a tuah i, ni 2 chung Senator Jurors hna hmai ah tazacuainak an ngei lai. Opening statement hi American mi hna nih ngaih van bikmi asi.\nMitch McConnell zong nih Organizing resolution tuah in, phek 4 asi i, mah chungah Trump impeach konglam ruahnak kong cu aa tel. Hi kongah Dems pawl nih McConnell thiltuah cu soisel in, Trump sualnak a ngaihmi chim dingin biathli a theimi auh in biahal ding konglam a tello tiin an soisel ve.Senate-ah Dems hna nih thil sining a theih tiah zumh mi John Bolton, National Security Adviser tting le atu White House Chief of Staff Mick Mulvanney hna cu biahalnak “testify” ngaih dingin an phut i, Republican lei zong nih Joe Biden a fapa Hunter Biden cu biahalnak tuah ve dingin an phut ve.\nRepublican Senator pahnih Lisa Murkowski le Susan Collins hna nih atu hrawng Rudy Guilliani dohdal tu Lev Parnez nih thawngthar a chim ruangah testify dingah midang uah hi a ttha deuh lai ti tiah an chim. Senate Trial chungah biathli theihtu “witnesses” auh khawhnak dingah simple majority 51-100 a herh i, atu dirhmun ahcun Republican 53- Democrats 47 an si caah Dems hna thil phutmi a hlawhtlin khawhnak dingah cun Republican votes 4 an herh.\nA cunglei kong he pehtlaiin Presdent Trump nih Twitter ah, “Democrats hna nih John Bolton le midang hi House ah an herh ko i, hnawhsarut in khuakhan-lairelnak an tuah i bia an chah. Atu ah Senate ah a herh an ti tthan dih i, lamdang a um lo! “Cryin Chuck Schumer nih cun atu ah a dihmi khuakhan-lairel a duh, Democrat nawlngaihnak House ahcun ZERO fairness lawng si. Zeithil dah si,”tiah a ttial.


Dr. Chum Awi: Mr. Van Tum Chimmi Hi A Dikmi A Si. Trump Hi Khrihfa Taktak Si Lo! – Chin World News Evening\nMr. Van Tum nih President Trump le a ttanhtu hna kong le Krihfa zumhnak an pehtlaih terning hi dirhmun fek taktak a si lo, a ttialmi khi a dik. A ruang: 1. Conservative dirhmun in Republican party cu anmah duhning lawng ah an ttang. Cucaah Trump cu King ban- tuk dirhmun in politics a kalpi. Hihi a tlak nak a si.\n2. Evangelicals aa timi Khrihfa hna cu conservative kan si, an ti. 2015 election ah Pu Trump a dirpitu bik, 2019 thokka ah Pu T a tlak tuk lioah WH ah an kal hnawh, thla an cam piak ko. 3. Christianity Today magazine nih cun Pu T cu Khrihfa tak2 a si lo, an ti. 4. Reformation tuanbia ahcun conservative rumro hi cu tlaih a si ti lo. 5. Atu chan evangelicals hna nih conservative dirhmun cu an i tlaih nain nihin caan ahcun an i tthentthek cang.\n6. Pu T a dirpitu hna zong atu cu an pil ngai cang. 7. Pro life, anti-same sex marriage, anti-lbgq an ti, nain an hrial kho lo, an mit an i cawtter, an hna an i cheh ter sawhsawh bia a si. 8. Immigration reform an ti i Refugee cu an phih, nain anmah duhmi cu an luh ter 9. Zapi duh nak le herhmi khi an zoh lo.\n10. America first ti a si i Europe lei ah an tla, Russia le China chinchin ahcun. 11. Republican Party cu mirum party an si caah phaisa in an thil khawhmi a tam tuk. 12. Cucaah zapi ca tthatnak ah aa pemi Democrat party cu zapi deuh an si, vote thlak an ttang deuh, liberal ti an si, moderate democrat an si peng ding hi ka duh cem. Biden hruainak, democrats hruainak, cu Pathian nih thluachuah ko seh. Credit: Rev. Dr Chum Awi\nRelchih: Trump a thimtu, Vunrang Khrihfa cheukhat pawl ruahnak (ideology) Vunrang Khrihfa cheukhat nih anmah pumpak ca lawng ruat in le anmah ca tthatnak ding, le hlawknak ding ca lawng ruat in, Trump cu Pathian i hmanmi le thimmi bantuk in US president caah kum 4 an thim i kum 2020 zongah thim tthan an timh. Nan an hlawhtling ti lo. Aruang cu anmah ca hlawknak le tthatnak caah US rampi (Democracy uknak) cu kalpi an timh. Mah an ruahnak (ideology) cu Vunrang Khrihfa dang tampi zongnih an pompi ve hna lo.\nMah lioah Laimi (Chinmi), US ummi nih vunrang Khrihfa ruahnak (ideology) cu an i hrawm ve i Trump cu an ttanh i vote an pek. Pathian thimmi le hmanmi a si an ti ve. Mah vunrang Khrihfa cheukhat ruahnak le timhtuahnak cu a bi tukmi ruahnak a si. Mah ttaangkahuih ruahnak a si. Atak te ti ahcun, Trump le a thimtu, vunrang Khrihfa pawl nih hin miphun dang zong anmah ruahnak i hrawm ve ding in an sawm lem hna lo ti khawh a si. Asinan, Biden cu US rampi a hruainak ding caah le a uknak ding caah miphun kip a kan sawm.\nCu nih a langhter mi cu atu ah a thimmi hna, a ttuanpi ding pawl zoh in a thei ko/a lang ko. Minak, Latino, le Asia thisa a telmi, Kalama Harris te pawl a thim hna. US ram cu Pathian nih thlua a chuah i US ram chung i a ummi ca lawng hmanh siloin vawlei cung ramkip ca le miphun kip ca le biaknak kip caah a hmanmi a si. Mah cu a si nan vunrang Khrihfa cheukhat nih Pathian nih miphun kip le ramkip caah thlua a chuahmi le a hmanmi, US rampi cu an kutchung ah chiah an timh/hum an timh, anmah ca lawngah.\nUS ram i a ummi, Laimi (Chinmi) zong nih cu vunrang Khrihfa cheukhat pawl i ruahnak (ideology) cu an i hrawm ve anmah tein. Mah cu zei he dah a lawh ti ahcun, Langak nih Awtaw bantuk si a duh ve i Awtaw hmul cu a takpum/a hmul lakah a tonh hna. Mah tik ah Awtaw sinah a va kal ve i Awtaw nih thi dengmang in an rak cuk hnu ah a hmul zong an rak phawi piak dih. Trump a ttanhtu, Laimi zong cu Langak bantuk cu kan si ve ti khawh a si.\nTrump a ttanhtu, vunrang Khrihfa cheukhat ruahnak hi ruahnak hlun a si pinah a bitukmi ruahnak a si fawn. Mah ttaangkahuih ruahnak a si. US ram Khrihfa biaknak kan humzual an timi le sualnak kan doh an timi zong cu santlai lo le a palhmi ruahnak, le thiltuah, le timhtuahnak a si. Sualnak an doh ning le Khrihfa biaknak an humzual ning hi an palh. Mah cu Laimi (Chinmi) tampi nih Langak nih Awtaw sinak lak a timh bantuk in kan i hrawm ve.\nLangak cu zeitik hmanh ah Awtaw cu a si kho bel lailo. Cu ve bantuk in vunrang Khrihfa cheukhat nih anmah ca tthatnak le hlawknak ca lawngah an i timhtuahmi ruahnak cu a piangtharmi (a hrintthanmi), a felmi, le Khrihfa ttha a simi nih cun kan i hrawm awk hrim2 a si lo. Kan i hrawm kho fawn lai lo. Aruang cu kanmah caah tthat lonak le sunghnak tamdeuh a chuahpi ding a si. Van Tum


𝗔𝗦𝗘𝗔𝗡 𝗹𝗲 𝗞𝗮𝘄𝗹 𝗿𝗮𝗹𝗸𝗮𝗽 𝗸𝗮𝗿𝗹𝗮𝗸 𝗯𝘂𝗮𝗶𝗻𝗮𝗸 𝘀𝗮𝗻 𝗰𝗵𝗶𝗻 𝘃𝗶𝗺𝗮 𝗱𝗮𝘄𝗵: 𝗡𝗨𝗚 𝗰𝗮𝗮𝗵 𝗰𝗮𝗮𝗻𝘁𝗵𝗮 𝗮 𝘂𝗺 𝗹𝗮𝗶 𝗺𝗮𝘄? – THE CHINLAND POST\nASEAN Summit [meeting] cu tuchun thawk ding a si cang.\nHi Summit kai ding sawmnak ca cu Kawl ralkap sin a phan cang. Nain, kan hnu zarh ka tial cia bang Min Aung Hlaing kai ding in sawm a si lo. Kawl ralkap nih a control mi Foreign Ministry tang i Director General Chan Aye minbunh in [non-political representatives] an kan sawm, tiah Zaw Min Tun nih a fianter.\nZahan ah Kawl ralkap nih “Kan bawizik [Min Aung Hlaing] a kai khawh lo hmanh ah Minister level tal a kai awk a si” tiah cathanh in lehnak an tuah.\nNuar dawh an si. Director General an sawmmi zong hi Kawl ralkap nih kaiter thai lo dawh a si. BBC Burmese nih cun Kawlram ca thutnak a lawng lai, a ti.\nCu lio [Nizan] ah Dr. Cynthia Maung [NUG lei tang] cu ASEAN meeting kai ding in an sawm tiah thawngpang a chuak. Dr. Cynthia Maung cu media nih an hei pehtlaih i, “an ka sawm lo” a ti hna. Thawng deu a si tinak.\nNain, Kawl ralkap lei nih Director General tal an thlah lo ahcun NUG lei caah [hmai lei] Kawlram aiawhtu minung thlahnak hi caantha a si kho te hnga maw tiah ruahding a hun um.\nKawl ralkap nih aiawhtu mizei hmanh a thlah thai lo belte ahcun ASEAN Five-point Consensus tuanchuah nakding ah harsatnak a hun um chin vima kho.\nAnmah [Kawl ralkap] meeting an kai ve lio i, an rak chah cia mi hmanh zulh an i harh tuk. Atutan anmah tel lo i biaceih mi le biachahmi hun zulh piak ding cu ruahchan awk a har chinchin.\nAmahbelte, ASEAN nawl an zulh lo deuhdeuh ahcun ASEAN chungtel pawl nih hnu an chit deuhdeuh ve hna lai. An karlak buainak cu san chin vima dawhdang in a um lio a si.\nKhat lei in, Malaysia Foreign Minister nih “nan i duada tuk ahcun NUG lei kan pehtlaih mei hna lai” tiah Kawl ralkap a rak tlerhkhonh bal cang fawn hna.\nCu dirhmun a phanh sual ahcun China, US le India hrawng nih khin ASEAN le Kawlram karlak ah lamkaltu (mediator role) si phun khi hun i cuh a hau hnga. Buainak cu a tlaptlap in ai thuah te ko hnga.\nZei va si khom ah, Kawl ralkap nih ramleng hawi a ngeih lo kha zapi kan duhmi a si ko caah a buai paoh kha Kawl ralkap caah sungh a si ko.+++\nPrevious 𝗭𝗲𝗶 𝗿𝘂𝗮𝗻𝗴𝗮𝗵 𝗱𝗮𝗵 𝗔𝗦𝗘𝗔𝗡 𝗻𝗶𝗵 𝗞𝗮𝘄𝗹 𝗿𝗮𝗹𝗸𝗮𝗽 𝗮 𝗵𝗻𝗼𝗻?\nNext Malaysia um Chin ralzam Kawlram ah kuat an tong


Avoi 2nak Hakha Khrihfabu Kip Pumpululh Chuih Champion Cu SBC Nih An Co – THE CHINLAND POST\nAvoi 2nak Hakha Khrihfabu Kip Pumpululh Chuih Champion Cu SBC Nih An Co\nSalai Cung Cung|2018 June 11| Chin ramkulh Hakha ah tuahmi Hakha Khirhfabu kip (Town Churches) Pumpululh chuih champion laksawng cu Senthang Baptist Church (SBC) nih an co. Thiamhlei laksawng (best player) phunthum zong an co chih tiah kan theih.\nMay 22 in thawkmi Hakha Khrihfabu kip pumpululh chuih zuamnak final cu June 11 ah SBC le FMC an chuih. SBC nih 1-0 an tei hna caah champion an co.\nTukum Hakha khirhfabu kip pumpululh chuih zuamnak ah pumpak in laksawng ahmuhtu hna cu, hmaikal ah Van Bawi Thawng (FMC), alaikal ah Biak Lian Thang (FMC), a thiambik laksawng ah Pa Salom (SBC), Goalbawh ah Pa Van Bawi Kam (SBC), hnukham ah Pa Van Dawt Thang (SBC) an si . Cun Senthang Baptist Church nih pakhatnak laksawng ks. sing 5 le Seal kan hmuh” tiah SBC Coach Uk Peng Thang nih The Chinland Post ah a chim.\n“Hakha Khirhfabu kip Pumpululh chuih zuamnak an thawk lai zarkhat aa duh ah SBC kan Biakinn tang ah pumpululh a chuihtu ding paoh hmunkhat te ah zarhkhat chung camp ah kan chiah hna” tiah abia peh ah chim.\nHi Hakha khirhfabu kip (Town Churches) Pumpululh chuih zuamnak cu May 22 in thawk asi i June 11 atu ni ah a dih. Senthang Baptist Church nih Sing 5 in pakhatnak laksawng an hmuh, Free Methodist nih pahnihnak laksawng ks. sing 3 an hmuh ve.\nAvoi 1nak Town Churches pumpululh chuih zuamnak cu Free Methodist nih pakhatnak le Zion nih pahnihnak an rak co. Avoi 1nak ah cun Phu 21 an rak chuah kho i avoi 2nak cu phu 15 lawng an chuak kho. HBA ramchung an i tel khawh lo caah tukum cu an tlawm deuh tiah kan theih.\nPrevious Thantlang Sangthar Khuachunglam Luti Lam Ah Aa Cang\nNext Tilian Ruang Ah Mizo Ram Inn 20 Nih Tlabung Khua An Chuahtak


Chin state ah Tang 10 camipuai phi ding aza lawng an si lai | The Chin Express\nChin state ah Tang 10 camipuai phi ding aza lawng an si lai\nChin state ahcun sianginn an on khawh lo caah tu kum Tang 10 camipuai phi ding an um huaha lo, kum dang ah minung thong tampi an si tawnmi kha tu kum cu aza hrawng lawng an si lai, tiah State Fimcawnnak Zung sin in kan theih.\nState Fimcawnnak Zung bawi U Bi Ko Du nih, “Chin state ah Tang 10 camipuai phi ding cu Paletwa peng ah tlawmpal an um lai. Matupi zong lawlawse minung 100 hrawng an um lai. Hakha an um lo. Falam ah 20 hrawng an um lai. Tedim cu min cazin an kan pe kho rih lo. Tonzang zong an tam lo. Hakha, Thantlang, Mindat le Kanpetlet cu sianginn kan ong rih hna lo i an um lo,” tiah a chim.\nTang 10 camipuai cu March le April thla chungah phit asi lai, tiah Rampumpi Fimcawnnak Zung (uico ralkap) nih a thanh. Tang 10 camipuai phit a duhmi nih January 15 tiang sok khawh asi lai, tiin caan an sauhpiak hna.\nChin Fimcawnnak Bawi U Bi Ko Du nih, “Camipuai phit sok caan kan sauhnak aruang cu atu lio humhimnak boruak ruang, thawngpang a thei lomi ngakchia an um sual lai ti phan ruang ah asi,” tiah a chim.\n“Atu lio buainak ruangah Thantlang, Mindat le Kanpetlet peng ahcun sianginn kan ong kho rih lo. Hakha hi a him deuh ko ti zong pulrai ruangah on awk ṭha rih lo,” ati.\nChin state ahhin kum fatin Tang 10 camipuai phimi thong 10 leng peng an si. Nain rampumpi ah kum fatin cathiam lo bik (Tang 10 awng tlawmbik) state asi zungzal. A phimi 100 chungah 8 (thong 10 chungah 800) hrawng lawng an awng tawn.\nPrevious articleThantlang Inn 800 leng an khangh cang, inn 127 an khangh chap\nNext articleMyanmar ralkap nih Chinmi 160 leng an kan thah cang


Bungzung Khuabawi Pu Chan Hre Nih Chinram Thingkung Mansung An Tlau Nak Kong A Chim Mi Hi Ngaihchia Ngai A Si – Chin 11 News\nBungzung Khuabawi Pu Chan Hre Nih Chinram Thingkung Mansung An Tlau Nak Kong A Chim Mi Hi Ngaihchia Ngai A Si\nChin miphun kan covo kong ah ka ruah mi thil tete …\nChan Hre (Bungzung Khuabawi, Hakha Peng)\n1. A hlan Pu Ne Win chan ah Chinram ah cozah zung, Chin ramkulh thing chuahnak (ခ်င္းျပည္နယ္ သစ္ထုတ္လုပ္ေရး႐ုံး) pahnih cu Chin ramkulh cozah tawlrelnak in tuah ding ti a rak si ko nain Chinram ah chiah loin Sagaing ramthen Kalaymyo le Magwe ramthen Gangaw Peng Sengdu khua ah nihin ni tiang chiah a si. Cu thing chuahnak zung nih Chinram thathnemnak petu si loin Chinram thingkung mansung vialte laknak caantha le hriamtha tu a rak si ai.\nCu Chinram min put in an rak chiah mi thing chuahnak zung min in Chinram thingkung mansung tha hna cu kum fatin an lak peng. Ahnu ah Chinram rumnak si lo in sifaahnak a petu zung tu ah a cang ai. Kalay in Gangaw in Mandalay tiang i nan hmuh mi (zakhat chung ah cheukhat te hmanh nan hmuh lai lo) khi Chinram le Chin vawlei in a chuak mi thing lawngte an si.\nChin ramkulh thing chuahnak zung min bunh in kan ngeihmi pahnih kan sungh pin ah kan thingram, suikhur hna kan sungh citcek rih.\n2. 2009 kum hrawng ah kan ram thenkhat hna cu titaw ram (သစ္ေတာပိုင္ေျမ) ah an chiah dih i hlan pupa hna nih tlak mi khua, lo, dum, loram le lei tiang in tittaw upadi tang ah an tla dih ai. Phung lut in tuah a har tuk cang ruang ah sifak pawl covo (အခြင့္အေရး) kan sungh dih nain Kawlram lei nih cun kan Chin ramri lonh in kan ram ciacia ko ah an duh chung in lo, dum, lei, hna an rak tuah. Chin cozah a holh lo. Nai 2020 Sep 2 ah (ni thla ka palh kho) ah tuahmi Chin ramkulh Hluttaw meting ah Sagaing ramthen cozah nih Tedim Peng le Tonzang peng ramchung i lo, lei, dum hna cu tittaw ram sinak in an chuahpiak hna i phungning in (တရားဝင္) pungsan – 7 an tuah piak hna. Asinain kan Chinram cia ah cozah nih nihin ni tiang Chin miphun kan tuah piak kho hna lo tiah lung fakngai in kan Chin MP pakhat nih a chimh khah.\nKan Chinram cia ah kan vawlei kongkau ah phunglut in nawl kan ngei kho lo. Nawlngeihnak um lo in kan sungh hoi ko.\n3. Kan ramri kong ah kan Chin ramri cu Chindwin in chaklei tiang a rak si. Cucu Miraang nih an kan tuah piak mi nihin tiang kan kut ah a um ve caah tuanvo ngeitu sin ka rak pek hna. Gangaw, Thilin in chaklei tiang, cu ram cu nihin kan Chinram hnarcheu deng tiang a si. Chin miphun ramri pawng ah a ummi khua te lei then khat hna pawl cu Chinram le Kawl ramri hmanh ah buai awk le lungfahnak pelpawi hmanh ngei ruam loin, kanmah lila khua khat le khua khat kan i buai rih. Hihi ruah ah Chinram caah sunghzatlak le ngaihchia ngai a si ko.\n4. Zeihmanh nawl kan rak ngeih lo ning hi – Chinram thanchonak caah inn le lo, zung hna saknak caah kan ram cia i a ummi thing-hak hmanh Chin cozah nih phunglut nawl an rak ngei loning. Ti awk tha lo, tuah lo awk, tha lo, cu si kaw kum khat chung i inn lo le zung saknak ca i an lak mi thing hna khi phunglut le ngunkhuai in chuak/lut seh law Hakha i an luh pimi hna thing-hak man in hmuh mi ngunkhuai nihhin khuate khua 100 hi cu thanchonak a pek, a tuah khawh lai tiah ka zumh. Asinain phung luh lo tuin a luhchuah caah a karlak eihmuartu rumnak tu a rak si ai. A poi hringhran ko.\n5. Chinram cu misifak kan si caah sifak nih cun motor hna, saikel hna cit le cawk cio kan duh ve. Parado mortor cu License cia cun sin 300 in sing 400 renglo a si. License lo cun sing 50 in song 100 kar lawng a si. Kan Kawlram, ram thenkhat pawl nih cun anmah ramthen ca cit ding in an cozah nih phunglut an tuah piak hna. Cozah caah nawlngeihnak a um pin ah an cozah ngunkhuai a thahnem pi tuk. Sifak caah thok in ramthen le ramkulh nawlngeihnak covo tiang a chuahpi khotu cozah hi mipi nih kan herh ko.\nBiadonghnak: Kan ramri, kan miphun, kan thingram, kan vawlei, kan holh, kan ca, kan savo a um cia nak hmunhma ah zeihmanh tawlrel khawh lo, nawl ngeih khawh lo le Chin cozah nih an thutdan le cabuai cung tiang hmanh uknak nawl an ngeih lo ning kong chim ahcun mu lungfah lo awk a tha lo.


Coronavirus ruangah damlo hngakchia caah a nunnak a pek nu kum 90 bia chim mi; a thil tuah mi nih vawlei a hninh bak ko\nAthil tuah mi le bia chim mi cu vawlei nih a phil kho ti lai lo. Zumtu kan caah thlalang bak a si ko. Tu lio thawngpang kan theih mi lakah zumtu zaah thawngpang theih nuam ngai mi pakhat a si ve lai, a ruang cu mah bantuk in midang an dam khawhnak ding caah amah nunnak tiang a siang mi cu zeitluk in dah a lungput a that lai ti kha a fiang ngai.\nApril ni khat ah khan Belgian nu kum 90 si cang mi, Suzanne Hoylaerts, lubbeek Bul Binkom, Belguim mi cu Covid-19 ruangah damlo in March ni 20 ah siizungah ah chia a si. Sibawi pawl nih ventilator in zohkhen an tim, natein midang zawnruahnak tampi a ngei caah, a herh lo, keimah caah cun, keicu ka dam lio ah ka nun kha Pathian dawtnak thongin nuam tuk i ka hmang cang i, hngakchia hna, keimah nak in a her deu mi caah chia u, a ti hna. Sizung ah an chia hnu ni hnih March 22 ah khan Covid ruangah a thi ve.\nAfanu nih a chim ning ah cun Lockdown cozah nih a tuah mi cu nawlngaihtein a zul i, lengah zong chuak loin zia mah bantuk zawtnak hi a chonh kho tiin mak a ti ning Judith nih a chim. Mah bantuk caan, mi kip nih dam an duh i siizung ah an lut thluamah lio ah midang zawnruahnak ngei bu in lungput a ngei khawh mi cu uar um tuk hrinhrang. Belgium ah hin covid ruangah minung 800 hrawng an thi ve cang\nBe the first to comment on "Coronavirus ruangah damlo hngakchia caah a nunnak a pek nu kum 90 bia chim mi; a thil tuah mi nih vawlei a hninh bak ko"


Cozah Nih Thantlang Khuanu Khuapa Hruaitu An Thimpiak Hna Ahcun CNDP Nih Doh An Timh – THE CHINLAND POST\nCozah Nih Thantlang Khuanu Khuapa Hruaitu An Thimpiak Hna Ahcun CNDP Nih Doh An Timh\nSalai Elvis| 2018 March 5| Thantlang khuanu/pa hruaitu i thimnak kongah mizapi duhnak si lo in cozah nih thimpiak chom a si ahcun Thantlang peng CNDP nih biatak tein doh an timh tiah thawng kan theih.\nBiachokvak um pah caah a tubantuk in Thantlang khuachung khuanu/pa hruaitu cu cozah lei nih thimpiak an timh hna caah CNDP (Chin National Democratic Party) nih biatak tein doh an timh hi a si.\n“Khuanu khuapa thimnak kongah cunglei nih a caan a za cang i thim u ti si ahcun zapi thim tein i thim ding. Cu i a dik lo ningin party, Committee nih maw, uknak nih maw pakhatkhat nih thimpiak (khanh) chom tibantuk a si sual ahcun cucu kan cohlang lai lo. Fakpi le a herh ning in ca zong kan tial lai, duh lonak zong kan langhter lai” tiah Thantlang peng CNDP haotu Pu Lal Mawng Cung nih The Chinland Post ah a chim.\nThantlang khuachung Sangthen pathum chungah khuanu/pa aa cuhmi sangkhat ah panga cio in chuahpi hnu ah cozah nawlpek nak in mizapi hna nih anmah lungtling tein thimnak rak tuahmi a si.\n“Thantlang khuanu/pa thimnak cu a luancia kum miphun party kan tthawn lio sitik ah tam deuh pi an rak chuak. Sangkhat ah panga cio rak chuahpimi cu cozah nawlpeknak le mizapi duhning tein thimnak rak tuah a si. Cutik ah a tu lio khuanu/pa a tuanmi hna miphun party pawl hi a herhning in kan thlen nawn hna lai timi bia kan theih ngai. A si tak ko ahcun duhlonak langhter in lam zong kan zawh lai ti hi kan thinlung ah a um mi a si” tiah Pu Lal Maung Cung nih a chim.\nHi konghe pehtlai in “Thantlang khuanu/pa thimnak cu Chin ramkulh cozah nawlpeknak um hnu lawngah kan i thim lai” tiah khuanu/pa Chiarman Pu Thawng Hnin nih 2017 September 26 lio ah a chim mi cu a tuni tiang ah thla sarih a rau cang i Chin ramkulh cozah nih i thimnak nawl a pek rih hna lo caah a tuni tiang thimnak an tuah kho rih lo tiah theih a si.\nAtu lio Thantlang khuanu/pa hruaitu cu Pu Thawng Hnin a si i miphun party chan lio ah mizapi duhning tein rak thim mi a si. Thantlang khuanu/pa tuan caan cu rikhiah a rak um lo caah Pu Thanwg Hnin cu tukum in a kum 5nak Thantlang khuanu/pa hruaitu a tuannak a si cang tiah theih a si.+++\nPrevious US Immigration Zung Nih Ca Pek In A Auh Tawn Hna Caah US Um Kawlram Mi An Thin Phang Cang\nNext Thantlang Peng Khua 10 Ah Action Aid Myanmar Nih Ks. Sing 360 Bawmhnak A Pek


US States 5 nih "inn ah um uh" tiin nawl an chuah ve cang - Coronavirus update - The Chin Express\nUS ram state 5; California, Connecticut, Illinois, New Jersey le New York cozah nih “coronavirus zawtnak karh a nuarh deuhnak hnga inn chungah um uh” tiin nawl an chuah ve cang.\n“Ṭuan lo awk a ṭha lomi rian a ṭuanmi lawng leng chuah nan ngah, a dang paoh cu inn chungah nan um hrimhrim lai,” tiin nawl an chuah.\nMipi ni fatin nunnak caah a herhmi dawr restaurants (takeaway lawng), supermarkets, grocery stores, pharmacy, hospitals, gas station, tkb., pawl lawng an on hna lai. A herhmi cawk ruah ah minung pakhat lawng leng chuah le exercise tuah cu a ngah.\nState 5 minung 84 million hrawng cu Malaysia bang inn cungah um dih an hau cang.\nCalifornia state cozah hruaitu Gov. Gavin Newsom nih order cu a chuah hmasa cem. Mah hnu ah state 4 nih an zulh ve. A rauh hlan ah state dang pawl zong nih nawl an chuah cio lai tiah zumh asi.\nCalifornia cu minung 40 million dengmang an um. US state 50 lakah minung tambiknak state asi.\nMah ca ka ṭial lio tiangah, California state ah coronavirus in a;\nzawmi = 1,265\nthimi = 24\ndammi = 6 an si cang. Mah ca na rel tik ahcun tampi an karh kho.\nNew York sate cozah hruaitu Gov. Andrew Cuomo nih, “kan state chung sizung an i phanzo deng ti lo, inn chung um dingin order kan chuahmi nih a phisin khawh lai ti kai ruahchan,” tiah a chim.\nNew York state ahhin minung 20 million hrawng an um. Coronavirus zawtnak ngeimi tam deuh cu New York City khuasa an si.\nCoronavirus in a;\nzawmi = 10,000 leng\nthimi = 56\ndammi = 0 an si. US ram ah atutiang coronavirus zawtnak ngei an tambik nak state asi. Mah ca na rel tik hin cun tampi an karhte kho.\nIllinois state cozah hruaitu Gov. J.B. Pritzker nih, “minung thongsawm tampi nunnak kan sunghnak hnga lo, inn ah um cio dingin a rannak in nawl kan chuah hrimhrim a herh,” tiah nawl a chuahnak kong cu a chim.\nAn state ahhin minung 12.6 million an um. Nawl a chuahmi cu Zarhteni (tuni) zaanlei 5pm in aa thok lai.\nzawmi = 585\nthimi = 5\ndammi = 2 an si.\nConnecticut state cozah hruaitu Gov. Ned Lamont nih, “inn ah um dih uh, nawl chuahmi a zul lomi cu tangka dantat nan tong kho,” tiin nawl a chuah ve.\nAn state ah minung 3.5 million an um. A zawmi 194 le a thimi 4 an si.\nNawl a chuahmi cu Nikhatni zaan 8pm in aa thok lai.\nNew Jersey state cozah hruaitu Gov. Philip D. Murphy nih, “minung inn chungah nan um dih lai, mipi ni fatin nunnak caah a herh lomi kan state chung dawr vialte zong nan khar dih hna lai,” tiah nawl a chuah ve.\nA zawmi 890 le thimi 11 an si. An state ah minung 9 millions hrawng an um.\nMah ca ka ṭial lio tiangah US rampumpi ah coronavirus zawtnak ngei 22,000 leng an si i a thimi 282 le a dammi 147 an si cang.\nCharhchan: The New York Times, The Washington Post, CNN, WHO\nUpdated on September 21, 2021 10:41 am


Ruah Cat Loin A Sur Caah မိုးကုတ္ Khuapi Hmun Kip Ah Harnak An Tong - Chin Eleven News\nမိုးကုတ္ myo ah zahan August 11 ah ruahpi faktuk in a sur tiah theih a si, Nihin August 12 zing lei tiang cat loin ruah a sur caah khuapi chung hmun dangdang cu ti a dil dih i inn chungah ti a lut mi a tamtuk cang tiah theih a si. Mah ruahsur ruang le ti a tam caah vulei a min chih i, khuami harnak an tong hna tiah theih a si.\nRelchap: Ralhrangbu Nih Biaceih Lio Mi Criminal Case Vialte A Khar Ralhrangbu nih uknak a lak ni February 1 le mah hlan ah tazacuai a si i, biaceih lio mi sualnak he a pehtlaihmi case vialte cu khar a si tiah ralhrangbu counsil nih August 11 ah a thanh.\nCu lengah zeibantuk case poh siseh tazacuaitu bu pakhat khat nih case khar awk a tlak lo tiah biatling an ngeih a si ahcun September 30 hlan tiang caan pek a si lai tiah ralhrangbu counsil nih order no. 172/2021 a chuah.Ref; Myanmar national portal\nRelchap: Nawlngeihnak lakhnu ni(192) ah ralhrang kut in minung 965 nunnak liam; AAPP nih August 11 ah an thanh ning ah Myanmar ram huap in nawlngeihnak lakhnu ni(192) chungah mipi 965 ralhrang kut in an nunnak a liam.\nTlaihmi dihlak 7151 an si i,atu tiang kharkhumh mi 5550 an si.Tlaihding in thanhmi 1984 an si. Ralhrang kut in nunnak liammi lakah Yangon hi a tambik an si i,Mon ramkulh ah minung 10 an nunnak a liam i tlaihmi minung 400 leng an si.


TULUK BIACHIM MI CU LUNGRAWK TAKTAK A SI KO – The Chinlung Post\nJune 8 China ram Chongqing ah tuahmi ASEAN ramdang pehtlaihnak vuanci le China ramdang pehtlaihnak vuanci pawl tonbiaruahnak ah China ramdang pehtlaihnak vuanci Wang Yi nih ralhrangbu ramdang pehtlaihnak vuanci sin ah Kawlram nih a thim mi lam poh ah kan dirpi lai tiah a ti. Wang Yi nih Kawlram he hawikom kan si nak lungput cu ramchung le ramleng thil sining thawngin a thleng lailo tiin a chim.\nNizaan Chongqing ah tuah mi China-ASEAN pehtlaihnak kum 30 tlin ton biaruahnak ah Wang Yi nih ASEAN cungtel hna cu Kawlram kongah namneh lo ding le ASEAN hnatlaknak 5 cu China zong nih kan dirpi mi a si. Kawlram cu phunghrampi tangah ramkhel chawnhbiaknak tuah i democracy dirhthan dingin thazaang chuah cio dingin a forh hna. Wanah Maung Lwin nih Chongqing ton biaruahnak ah Ralhrangbu nih a thanhmi riantuannak 5 lawng hi lam a um chunmi a si. UEC thar kan fonh mi le Covid-19 i vennak, Sipuazi dirhthan ding pawl hi SAC nih a timh mi a si tiah a chim. TCP\nThawngpang dang: Ralhrang Kawl Ralkap lei nih General Aung San video cu lim lawlaw dingin thlak ding an I timhtuah mi cu Lu Min nih a cohlang lo. Ralhawng Kawl Ralkap lei nih General Aung San video thlak mi cu dih lawlaw in thlak ding an I timhtuah mi cu Lu Min nih a cohlang lo tiah Insein thong ah Lu Min he chiahti a rak si mi Japan thawnglatu pa Yuki Khita Zu Mi nih a chim.\nA RUAK AN KHANGH IN ZARH HNIH A LIAM HNU AH INN ARAK PHAN TTHAN


Matupi ah ralkap le palek nih Bapist Mino pastor pa telh in minung pahnih an tlaih hna – The Cherry Par\nMatupi peng khuate thanchonak zung riantuam SAC minung pakhat le Baptist khrihfabu mino pastor pa cu ralkap le palek nih 2021 March 10 zaan ah an tlaih hna tiah kan theih. An tlaih mi hna kong he pehtlai in khuami pakhat nih, “An tlaih hna hi suimilaam 9:00PM tluk ah a si men lai. Lam an kal lio ah an tlaih mi hna an si. Thawng kan theih ning ah an mah pahnih lawng si dawh an si lo. Pastor pa hi cu biakinn in a kir lei ah an tlaih. An tlaih mi hi tam pah dawh an si,” tiah a chim.\nRelchap, Thantlang ah ralkap nih Cung Bawi Lian cu CDM a tuahmi ralkap he naa pehtlai tiah an tlaih. 2021 March 10 zaanlei suimilaam 6:00 tluk Thantlang khuapi chung ah ralkap nih Cung Bawi Lian an tlaih tiah theih a si. An tlaihmi kong he pehtlai in Thantlang khuami pakhat nih, “Atu an tlaih hi zaanlei suimilaam 6:00 hrawng ahkhan a si. An tlaihnak a ruang hi pawngkam minung nih an chim ning ahcun, “Tunai Thantlang ralkap CDM a tuahmi he nan i pehtlai,” ca an ti tiah an chim. Biafiang cu kan thei ve rih lo,” tiah a chim.\nAn tlaih mi Salai Cung Bawi Lian hi Thantlang khualuhnak hauka Laipawng lung i dawr a hngak mi a si tiah kan theih.\nAtu hi Thantlang mino minung 90 in 100 kar i pum in kan thlahpiak uh ti hal ding in palek sakhan lei ah an kal lai tiah kan theih. Credit: The Hakha Post\n← CNF le Ralkap Hakha Ah An Itong\nAvoi Thumnak Stimulus Check Ngah Si Cang Lai →


Miphung thleidannak cu cohlan khawh lomi a si | COVID-19 In Your Language\nMiphung thleidannak, tuaitaamnak asilole huatnak na hmuh asilole hmuhto ahcun, um sawhsawh hlah; chim.\nMiphung thleidannak lei ziaza nih hliammi na si ahcun\nPuarhrannak he tuk asilole thihpheih na ton ahcun, palek pehtlaihnak tuah hna.\nLakhruak thilcang asilole nunnak a thihpheihmi dirhmun ah, Zero Pathum (000) kha chawn law palek kha bawmh hal hna.\nPalek bawmhnak na herh, asinain tih nung tuk a si lo ahcun, Palek Bawmhnak lei Chawnhnak (131 444) ah chawn.\nPuarhrannak aa tel lo i, tuah dingah a himmi a si ko ahcun, tuahsernak aa telmi minung he dairek in thil sining kha nangmah pumpaak in tawlrel na duh men lai.\nDairek in pehtlaih nih thilsining kha a daihremter lo ahcun, asilole hihi tuah dingah na siarem lo ahcun, Australia mi Nuhrin Covo Kawmisin (Australian Human Rights Commission- AHRC) sinah phunzainak na tuah khawh.\nAHRC he phunzainak tuah dingah, hika ah zoh www.humanrights.gov.au/complaints asilole AHRC i Rampumpi huap Thawngthanh lei Riantuanpiaknak 1300 656 419 asilole 02 9284 9888 ah chawn.\nTehte pawl i thiltikhawhnak\nTehte ah a dirmi minung nih miphun thleidan a sinak kong a chim tikah, hi nih hin hliam a tongmi nih bawmhmi a si kha a hngalh i miphun thleidannak a tuahtu kha an ziaza a ruahter khawh hna. Nangmah le nangmah kha tihnung ah ichia hlah. Asinain tuah ding ah a him ko ahcun, chim law hliammi minung kha dirpi. Kutke piah sawhsawh te hmanh hmulngeimi a si ko.\nMiphun thleidannak ziaza na hmuh ahcun, hihi na tuah khawh:\nChim – miphun thleidannak a um tiah au, sualnak a tuahtu nih khan cohlan khawh lomi a si kha hngalh seh\nHliammi kha bawmh – hliammi minung pawl khan dir law zeidah an lawh kha hal hna\nThilsining kha la – na fon in thilcang kha rikhawt tuah, sualnak a tuahtu kha hmaanthla law nawlngeitu pawl sinah ripawt pe\nAustralia mi Nuhrin Covo Kawmisin nih tehte pawl caah lamhmuhsaknak pawl a ngei, hika ah zoh\nMiphung thleidannak le na covo\nAustralia ah, miphun, cuar rong, minung pakhat asilole bu i chuahsemnak ram le miphun cungah hngat in zapi lak ah upadi buar in tuahmi pakhat khat a si, cucu namneh, zomtaih, tang ah chiah asilole hrocer a si men lai. Hi bantuk ziaza cu miphun lei huatnak a si tiah ruahmi a si.\nMiphun huatnak tahchunhnak pawl ah hihi aa telmi lai:\neforums, blogs, mizapi ihrawmmi pehtlaihnak hmun pawl le video taarnak hmun pawl telhchih in intanet (internet) chungah miphun lei namnehnak lei thilri\nCatialmi catlap asilole ca-uk pante tibantuk tadinca, mekazin asilole adang cachuahmi ah miphun lei namnehnak lei catialmi pawl asilole hmaanthlak pawl\nmizapi tonpumhnak ah miphun lei namnehnak biachimmi\ndawr, rian hmun, pangpar dum, zapi nih hmanmi tlunkalnak tibantuk zapi umnak hmun asilole sianginn ah volhpamhnak bia chimmi pawl\nlentecelnak hmun ah celhti hawi pawl, lentecelh puai zohtu pawl, cawnpiaktu asilole bawi pawl nih volhpamhnak bia chimmi pawl.\nUpadi nih aa tinhmi cu zalong tein ichawnhbiaknak nawl ngeihnak (zalong tein biachimnak) le miphun huatnak in zalong tein umnak nawl ngeihnak iruang tein um kha a si. Thil sining zeimawzat ah, “ruah piak khawh ding le tihmi tha he tuahmi” an si ahcun upadi buar a si lo kho men.\nMiphung thleidannak cu miphun lei hnulei tuanbia asilole vun muici dang a ngeimi an si ruangah inn pakhat kha hlaanh duhlo tibantuk aa khat bakmi dirhmun ah minung pakhat kha a dang pakhatnak in a miphun, vun muici, hrinsor, chuahsemnak ram asilole chuahsemnak miphun asilole mipem sinak ruang i duh deuh lo tikah a cangmi a si.\nMiphun thleidannak cu kompani nih riantuantu pawl kha rianhmun ah luchin chinhlo ding asilole adang lu i hrukmi hruk lo ding tibantuk, cheukhat miphun/chuahsemnak ram lei hnulei tuanbia a ngeimi miphun cungah ruannak um lo i hnorsuannak a ngeimi a lo i, upadi asilole pawlasi kha aho paoh caah aa khat in ser a si tik, asinain miphun, vun muici, hrinsor, chuahsemnak ram asilole chuahsemnak miphun asilole mipem sinak a ngeimi minung cungah hnorsuannak a um tikah a cangmi a si fawn.\nMiphun he aa pehtlaimi thleidannak asilole huatnak na ton ahcun Australia mi Nuhrin Covo Kawmisin sin ah phunzainak na tuah khawh. Phunzainak tuahto ning cu a fawimi, man lo asilole dinhdorh khawhmi a si.\nAustralia mi Nuhrin Covo Kawmisin he phunzainak tuah dingah, hika ah zoh www.humanrights.gov.au/complaints.\nRam pumpi huap Thawngthanhnak lei Riantuan piaknak\nAustralia mi Nuhrin Covo Kawmisin i Ram pumpi huap Thawngthanhnak lei Riantuan piaknak nih pumpaak pawl, bu pawl le rianngeitu pawl caah nuhrin covo le thleidanak kongkau a phunphun kong thawngthanh le sawhpiakmi pawl a pek. Hi riantuan piaknak cu manlo le a thlithup a si.\nNIS nih a tuah khawhmi cu:\nramkomh nuhrin covo le thleidan lonak upadi tangah na covo pawl le na tuanvo pawl kong thawngthanh an pek khawh\nKawmisin sin ah phunzainak na tuah kho maw tuah kho lo asilole upadi cu na dirhmun ah zeitindah hman a si lai timi bia an ruah khawh\nphunzainak tuah ningcang, phunzaihnak tuahmi ah bialehnak ning asilole a dikthlir in langhtermi thleidannak kongkau pawl tawlrel ning kong thawngthanh an pek khawh\nnangmah an bawm kho menmi a dang bu ah an kuat chin khawh\nNIS cu upadi lei ruahnak cheuhnak a pe kho lo ti kha zaangfahnak in ichingchiah.\nNIS kha pehtlaihnak na tuah khawh hihi hmangin:\nFon: 1300 656 419 asilole 02 9284 9888\nImel (Email): infoservice@humanrights.gov.au\nRampumpi huap Pehtlaih piak chinnak lei Riantuan piaknak: 1300 555 727 (chim le ngaih) asilole internet-relay.nrscall.gov.au\nCalehnak le Holhlehnak lei Riantuan piaknak\nCalehnak le Holhlehnak lei Riantuan piaknak (TIS National) cu Mirangholh a thiam lomi caah holhlehnak lei riantuan piaknak a si. TIS National riantuan piaknak a tam-u cu Mirangholh a holh lomi sinah manlo in riantuan piaknak a si.\nFon: 131 450\nHika ah zoh: www.tisnational.gov.au\nThazaang pek cawnpiaknak le Thinlung Ngandamnak lei Thatnak\n24/7 bawmhnak lei riantuan piaknak a hleiin COVID-19 pulrai nih a tlunhmi hna bawmh dingin suaisamhmi cu Australia mi dihlak caah man lo in riantuan piaknak a ngah.\nBawmhnak lei riantuan piaknak cu hi vuapsaih (website) https://coronavirus.beyondblue.org.au/ hmang in hmuh khawh a si.\nPumpaak harnak le thinlung ngandamnak bawmhnak lei riantuan piaknak caah Beyond Blue kha 1800 512 348 ah asilole bawmh hal dingin chawh khawhnak 13 11 14 ah zeitik caan paoh ah na pehtlaih khawh hna.\nNgakchia Bawmh hal dingin chawnh khawhnak cu mino kum 5 in 25 caah manlo in riantuan piaknak a si. Ngakchia, tleirawl le mino pawl nih zeitik caan paoh ah 1800 551 800 ah hin an chawn khawh.\nMiphung thleidannak cu cohlan khawh lomi a si (pdf, 194.2 KB)\nA hnu bik tharchuahmi 17-08-2020


Na Phone Betry Dih Lai Te Ah Saudeuh Hmankhawhnak Ding – Global Chin Post\nHomeTheihtleiNa Phone Betry Dih Lai Te Ah Saudeuh Hmankhawhnak Ding\nNa Phone Betry Dih Lai Te Ah Saudeuh Hmankhawhnak Ding\nFebruary 12, 2018 admin Theihtlei 0\nPhone Bettry dih i,phone betry tunnak kenphilh sual,power bank philh sual ahcun mah ningtein tuah cun phone bettry saudeuh hman khawh a si. Phone pakhat ah Bettry a dih ter bik tu chim uh ti ahcun Screen Display Time hi a hmasa bik ah chim ding a si ko lai. Display aatel ahcun Brightness cu a hnu ah aa zul colh. A sawhsawh caan ahcun Brightness hi duhning in chiah khawh si ko nain OS in pawngkam ceunak in (Auto Brightness)tuah mi buainak si tuk lo nain Bettery tlawm lio can ahcun hihi a tha bik mi sining si lo. Curuang ah Auto Brightness kha phih i Brightness level kha a niam bik ah tthumh piak a herh.\nLive Wallpaper si lo ah a zawng phun tling mi Resolution sang mi Wall paper pawl cu phone i Graphic leikap kha rian tamdeuh a hei ttuan ter caah Bettry dih fawi tuk. Mahbantuk caan ahhin simple taktak mi si ah a ttha bik. Black Wallpaper cu mah lio caan ahhin a tthat bik caan si caah caan tlawmpal te chung thlen piak a herh.Black Wallpaper cu internet on hi heh tiah kawl len hau lo.Camera kha na kut in na phih ahcun a ngah ko.\nThil fa tete nih khin a chel caan ahcun a ngan ngai mi thlennawnnak chuahter tawn. Phone Vibrate in on cu hiti um sawh ahhin cun phone a hmai le Touch leikap tonghthamnak caah a ttha bak mi a pek khawh. Mah vibrator (motar a fa te kha) an khumh i an hei ttuan ter mi a si. Vibrate a caan tam deuhdeuh poah ah Bettery hmannak tam deuhdeuh caah Battry a tlawm lio caan ahcun mah option kha phih ding a si.\nAhnu bik ahcun phone ah aa tel mi Power Saving Mode kha on piak ding si ko.Power Saving Mode na ken lo sual ahcun GPS,Wifi,Bluetooth pawl kha phih piak ding a si,a herh ahcun Flight mode in hei chia ko.


Tlangcung dang nihcun NLD an zum ti hna lo,Chinmi hlen nuam miphun lawng nih kan zumh ko cang hna lai hih — Salai Ephraim Thawngpang\nTlangcung dang nihcun NLD an zum ti hna lo,Chinmi hlen nuam miphun lawng nih kan zumh ko cang hna lai hih\nAnmah NLD lawng nih Chief Minister Vuancichuk tuan an duhnak cu hihi asi. Phunghram Section 261-266 hi ramtthen le ramkulh Chief Minister(Vuancichuk) sinak ding khamtu a si. NLD nih 2010 in 2015 karlak ah biatak tein an rak dohmi Articles a rak si nain tucu remh an duh ti hui loh. Min Aung Hlaing le USDP hmanh nih remh an duhnak an chim lio ah mu.\nArticles 261 hi Articles 435 baktuk in 75% i remh hau zong silo, 50% hmanh in remh khawh dingmi a si.Phunghrampi articles 435-436 hi zei party hmanh nih remh khawhmi silo. NLD nih landslide in teinak an hmu nain an remh kho hlei lo,kawl ralkap nih Amen an ti lawngah remh khawh dingmi si. NLD lawng nih kawlram phunghrampi a remh kho timi hi ngakchia mutthai i lem btk khi si.\nNLD nih articles 261 an remh duhlonak cu ramkulh le ramtthen kipah an miphun party an tlin zongah NLD nih Chief Minister kan tuan peng lai caah boho(centre) in tlangcung kip cawlcanghnak hi Ar hngawng dit in kan dit peng khawh lai an tinak si.\nChinram CM Lian Luai le Zo Bawi hi rian an tuan kho lo tiah ti ding an si lo; an tuan khawh lonak aruang cu boho (centre) in pei an hnarhri in an hren hna cu,Baho(centre nih thu uh ti le thut,dir u ti le dir kha an rian a si.\nTlangcung dang nihcun NLD an zum ti hna lo,Chinmi hlen nuam miphun lawng nih kan zumh ko cang hna lai hih. Credit: Salai Lal Bik Lian\nTagged Chinmi hlen nuam miphun lawng nih kan zumh ko cang hna lai hih, Tlangcung dang nihcun NLD an zum ti hna lo\nIran President Hassan Rouhani Nih Frence President Macron Hmai Tonh Bak In A Hro Ko Cang →\n← Lal Maung Cung Cinzah: Atulio kawlrampi Hluttaw lutlai nawl neitu hna cu tlangcung mi lawngte an si


Job Biden nih:Trump a tei timi hi cu a si kho lo mi asi’Austrialia laipa ai awh. – Onlinenungak\nJob Biden nih:Trump a tei timi hi cu a si kho lo mi asi’Austrialia laipa ai awh.\nJoe nih 95% a tei cang nan timi hi ka khuaruahhar tuk. A dongh tiang kan zoh hna lai mu. ..Nevada khi atu an dirhmun ah dingthlu a si i zahan zan in vote an relmi 75% peng a si a kai bal lo.\nCucaah a phen ah thil zeidik a um ti a fiang. Tutan thimnak cu Trump ta a si ko Official in an phuan hlan poh zumh ding si lo. Joe nih Trump hi tei dengmang in a sung te lai.Tluang Ceu Thang\nRelchap khawh asi thawngpang dang zong hi:


Fa pa tlau\nA dawh ngaimi Sikpar thla nikhat ah, tlangval no te pakhat cu Supermarket ah thil cawk dingin ai thawh. A umnak cu Boston, Massachusetts asi. A langhlat nawn khin upa deuh asi cang mi nu nih a ka zulh ti khi a theih ziar. Nu nih cun, thep lo in tlangval pa te cu a zoh I a zulh. Tlangval pa te nih cun tlau tak aduh I khat lei ah a thial tak. Nain nu nih cun ngol loin a zoh I a zulh.\nCun thil cu an hun cawk dih veve tik ah tlangval pa te cu, mah nu hnu ahcun artlang in a dir. Nu i a thil lak mi cu a tawng khat thup in a um. Tlangval pa tu cu thil tlawmte khi ai lak. Nu nihcun ngaihchia ngai muihmai khin a zoh peng I, tlangval pa cu um siarem loin a tuah. Adonghnak ah nu nih cun,” mah ti kan zoh peng mi hi ka ngaithiam law, kan hnu zarh hnih ah aa ka thihtak mi ka fapa he nan I lo tuk ee,”ati.\nTlangval pa te nih cun a lu a khun i, zaangfahnak mithmai pek khawh aa zuam. Mi nu cu a hun tap i, a ik pah khin,” zakhat ah zakhat in nan I lo ee,” ati. Tlangval pa te cu a lu cu a khun nolh I khuadang ai her. Cu tlawmpal ah dawrhngaknu nih cun nu thil cu a fun piak dih I, a chuah lai ah a hun i her i, mi pa te cu “zaangfah tein, goodbye ka nu, tiah ka chuahpah ah, na ka ti kho hnga maw? Cu ti na tuah ahcun ka ngaihchiatnak a dam deuh hnga ee,”a hun ti.\nTlangval pa te cu um siarem lo in a um, mah nu sinin tlau duhtuk ah a chim mi cu tuah piak a timh. Nu nih cun mitthli hai mirh bu te khin a hun zoh I a kut te a hei zah pah. Tlangval pa te nihcun, “ Goodbye ka nu,” tiah dawtnak te khin a hei ti. Tlangval pa te cu thil tha taktak ka tuah tiah i lung hmuih ngaiin a um lio ah dawrhngaknu nih a hun auh mi hmanh a theih lo deng. Dawrhngaknu nihcun ,” dollar za le fanghra le phia sawmhruk le phia thum asi lai,” a hun ti. “ziah ziah, a palh mi pakhat khat um lai, thil tlawmte pei ka cawk ko cu” ti lau ngaiin tlangval pa nihcun a hun leh.\n“ Na nu nih pei, amah ca zong, nangmah nih a pek chih lai an ti cu,” tiah dawrhngak nu nih a leh ve.\n2012-02-22 @ 22:41:09 Relnuam Permalink


Paletwa pengah khuami 3 an tlau chap | THE CHIN EXPRESS\nPaletwa pengah khuami 3 an tlau chap\nLal Nuna | Khonumthung — Chin state Paletwa peng Maung khuate khuami 3 cu September 14 ahkhan Rakhine state Mrauk U khuapi ah rawl an caw. An kir lei lam tanṭim ah an tlau, tiah U Lun Thang nih a chim.\n“Mrauk U peng Singauh khuate in 1pm hrawngah an chuak. Lawng in an chuak i Ngu khuate pawngah an tlau tiin kan theih. Rawl cawk aa thawhmi an si. September 18 zongah an chungkhat an kawl hna nain an hmu hna lo,” tiah a chim.\nA tlau khuami 3 hna cu;\nU Hla Khaing, kum 23\nU Maung Maung Phe, kum 32 le\nU Maung Poo Se, kum 40 hna an si.\nAn 3 ningin nupi he chungkhar a dirh cangmi lothlo an si.\nAn khua le pawngkam khuami paoh cu Rakhine state i Mrauk U le Minbya peng ah facang, chiti, cite le adang rawl an caw peng i set-hle in an phorh tawn.\nA tlaumi 3 cu chungkhar nih an kawl hna nain an nehnang zong an hmuh lo caah Tantaung khua palek sakhan ah thawng an thanh.\nKhumi zatlang bu KACC nih August 30 ah cathanh a chuah i “Paletwa pengah atu bantukin khuami 10 an tlau cang…” ati.\nKhuami an tlaunak aruang cu fiang tein an hngal lo nain Rakhine Ralkap (AA) an si lai, tiah KACC le khuami nih an zumh.\nRakhine Ralkap (AA) biachimtu U Khaing Thu Kha nih cun, “khuami an tlaumi kongah kanmah cu zeihmanh kan i sai lo, Kawl Ralkap nih AA bantuk i umter in an tuahmi si kho,” tiah a chim


Justin Bieber Nih A Taksa Le A Thinlung A Damnak Kong A Rak Langhter – Lai Holh News\nJustin Bieber Nih A Taksa Le A Thinlung A Damnak Kong A Rak Langhter\nBy ronaldaung on April 4, 2019\nJustin Bieber nih April fool i a luandeuh nak ruangah a fans pawl cu ngeihthiam a hal tthan hna.\nTuan deuh zongah a lungrawhnak kong le a thinlung a dam lonak kong media cheukhat nihcun an rak langhter len. Mah konglam pawl zongkha a fans pawl sinah cun hartuk in a pahchih nak kong zong a rak chim ve.\nMah bantuk thilhar a ton hnu cun a gandamnak hi biatak tein biapi ah a chiah. ” Kan ngan a dam lawngah kan duhmi thil kan tuah khawh lai” tiah JB nihcun a ti.\nWed ni ahkhan selfie hman aa thla i aa thlaknak hmun hi seekhan si dawh si. Amah nihcun kum 25 te lawng asi rihmi hlasat thiam hi a taksa zong a dam cun a thinluung zong a dam tiin a rak ttial.\nJB nihcun ” Hlasat hi keimah caah cun a biapi tukmi asi ko, asinain ka innchung khar le ka ngandamnak hlei in a biapi mi zeihmanh a um ti lo ” tiah a chim chap. Bieber hi a ngandamnak le a dl Hailey he an i tthitumhnak ding kong ahhin biatak tein a ruuat cang.\nJb le Hailey hi 2018, Sep thla ahkhan a thli in aa tthium mi an rak si. A tu cu mipi theih in wedding an tuahnak ding nithla hi an thawn tthan. Zeitik ni ahdah an i tthit te lai ti cu aa fiang rih lo.


Zing Suimilam 6:00 In Zaanlei 4:00 Tiang An I Kap, Ralhrang Minung 10 Leng An Thi - Chin Eleven News\nZing Suimilam 6:00 In Zaanlei 4:00 Tiang An I Kap, Ralhrang Minung 10 Leng An Thi\nKahdohnak Ah Ralhrang Lei In Minung 10nak Tlawmlo An Thi.Kayah ramthen, Pharuku peng i Demoku khua le Shan ramkulh, Phekung peng i Betu khua in ralhrang hna cu KA le KNDF nih i fonh in tuni August 8 zinglei sml 8:30Am ah an kahtuk hna caah ralhrang lei in minung 10 nak tlawmlo an thi tiah KNDF lei nih thawngthanhnak an tuah.\nZinglei sml 6:00 lawnh hrawngin tukdohnak hi ai thok i ralhrang hna nih hriamnan nganmi hmangin zaanlei 4 tluk tiang din loin an i kah hnu, suimilam 2 dan hrawngah a thar in an i kaap than i ahmun um khuami hna cu raltih ruangah an zaam tiah theih asi.\nRalhrang hna hi Loikaw le Pharusuu khua ah cawlcanghnak le ralkap thazaang an chap ruangah KA le KNDF nih i fonh in a dihdongh tiang kan tuk doh hna lai tiah an thanh.Ref : Kantarawaddy The Chin Now\nRelchap: Daw Aung San Suu Kyi Zung Chuah Caan A Ni An Thawn Daw Aung San Suu Kyi sualphawt mi kong he pehtlai in August 9,nihin zung toncaan ah checkpiak ding a si nain sualphawt mi cu checkpiak nak um lo in a ni an thawn piak than tiah Daw Aung San Suu Kyi sihni U Khin Mawng Zaw nih RFA ah a chim.\nNaypyidaw Zabeutirih(ဇမၺဴသီရိ) peng biaceih zung ah checkmi sualphawtnak caah a hlan August 9 le 10 ni ah tonding in khiah mi sualphawtmi hna cu zarhkhat a rauh hnu August thla 16 le 17 ni ah thial a si tiah U Khin Mawng Zaw nih a chim.\n“Ni 9,10 zung toncaan a um lo,cu ruangah Daw Aung San Suu Kyi he zong ton caan a um lo. Coronavirus chawnh ning a karh ruangah ti in ralhrang phu hna nih July 25 ni tiang, ni kua chung pehtlai in zungkhar ni sau ter in an langhter .\nCu zungkhar chung August 1 ni ah voikhat, August 8 ah voikhat, August 15 ah voikhat ,dihlak ah voi 3 in caan sauh ter a si caah Daw Aung San Suu Kyi sualphawt mi cu checkpiak lo in zarhli chung pehtlai in a ni thawn piak hi a si.\nZung ton caan zarhli thawn a si caah sualphawt mi cu checkpiak khawh lo in thlakhat a rauh nak hi a si, Daw Aung San Suu Kyi le amah a sihni hna he hmaiton in an i ton lo nak hi thlakhat a rau cang. Daw Aung San Suu Kyi cu a sual phun 9 in ralhrang phu hna nih taza an cuai hi a si i, cu sualphawt mi za te ning in ralhrang nih a sangbik dantat nak an pek ahcun kum-40 leng tiang thong a tla kho tiah RFA nih a tial.TCP


Uar Um Bak : Malaysia Um Laipa Nih A Fapa Min Ah “Donald Trump” Tiah A Phuah – Onlinenungak\nUar Um Bak : Malaysia Um Laipa Nih A Fapa Min Ah “Donald Trump” Tiah A Phuah\nAmerican president Donald Trump cu a duhtu zaazat a huatu zaazat an ti bang, a si ve hrim ko a ruang cu mi ropui pakhat a si ruangah a si. Tu zongah vulei vanram ah kan ruahmi hmun US rampi a hruaitu a si i, mi cheukhat nih Pathian bantuk i an ruah liao ah a cheukhat nih cun pu Trump cu zeihmanh ah an rel hoi loh, cucu minung kan sining a si ko.\nMalaysia, Puchong khua i, a ummi Pu Peng Lian Uk le Pi Run Sung hna ian fapa min ah “Donald Trump Hriang Ceu Thang” tiin an phuah. Donald Trump tiin an auh i UNHCR le siizung sibawi pawl zongnih an rak lawmh ngai tawn.\nDonald Trump cu 2018 September 17 ah a chuak i kum 2 a si cang, a diknak ahcun mi ṭih zong a nei lo. US president Kan Pu Trump hlek hlek a si ko. A hringtu a pa Pu Peng Lian Uk nih “Ka fapa min ah Donald Trump tiah ka saknak cu Donald Trump ka uar tuk ruangah a si” a ti. (The Chin Express)\nAi Sum Kho Ve Ti Loh Ramthumnak Um Pawl Ca Ko Ah Fimchim Tu : Van Hlei Sung\nAlin Sa Bak Cang : Vawlei Cung Ram 180 Bak Nih Kawlram Ralkap An Doh Cang Lai Hih\nBoruak A Linsa Tuk Ko Cang : Hakha Le Falam Ah CNF/A Lut Hna Sehlaw Ttha Hnga Maw?\nDr Sasa Cu Chikhat A Hmai A Chia Ne A Lung Zor Sual Hnga Maw\nRalkap uk duhlo langhternak palek nih rubber kuan, mitthli tlaknak bomb le ti in an thio hna (+Video)


Khrih Chungah Zeitindah Thawng Ngai-in Kan Nun Khawh Lai?\nKhrih chung i nan nunnak nih khan an ṭhawnter hna maw? A dawtnak nih khan nan hna an ngamter hna maw? Thlarau he hawikomhnak nan ngei maw? Pakhat le pakhat nan i daw in nan i zaangfah maw? (Filipi 2:1)\nPathian nih zumtu hna a kan pek mi hi Khrihfa tampi nih nun duhdim ngeih nak dingah kan hmang lo.Pathian pek mi kan hngalh lo caah maw,asilo ah a hmanning kan thiam lo caah a si kho men.Mi pakhat nih Bank ah phaisa(ro) in chiah piak seh law, na leiba caah na thin a phang a herh lo.Bank ah phaisa chuahnak ding kong tu ah na buai ding a si.Pathian pek mi thil kan ta a si ko bu ah a laak le a hman kan thiam lo ahcun kan caah san a tlai lo.Cu caah Khrih chungah thawng ngai le duhdim tein kan nun khawh nak hnga kan hrampi ca i Pathian nih a kan pek mi thil 4 in langhter ka duh.\n1.Thlacamnak. ( 2 The 5:16)\nA zungzal in Bawipa Pathian he i chonh kan herh.A mah Pathian fial mi a si. Pathian he biachonh lo( Thlacam lo) ah cun nifate hman tein nun khawh a si lo.Tukforhnak kan te…\nVanram hi mi tlamtling mi caah asi. Vawlei cu…\nVoikhat cu thinkung kungthum an um. Tuanbia chung cu va si kaw, an holh thiam ai. Thinkung 1nk nih, "Kei cu vawlei cungah a man a sunglawi bikmi sui le ngun hna chiahnak thingkuang si ka duh" tiah a chimh. Thingkung 2nk nih cun, " Kei cu siangpahrang nih an i ciitmi tilawng si ka duh" tiah a chimh ve. Thingkung 3nk nih cun , "Kei cu hi tlang cung i a sangbik mi thinkung si ka duh" tiah a hun chimh ve. An chunmang cio caah kum sau nawnpi thla an cam cio hnuah, nikhat cu thin hau tu pawl an ra. Thinkung hmasa bik cu an vun zoh i, "Hi thingkung cu lettama sinah kan zuar lai" an ti i an hau. Thinkung 1nk cu ai lawm ngai, zei caah tiah lettama nih suingun chawva sunglawi chiahnak thingkuang ah an ka ser te lai ti hi ai hngalh. Thinkung 2nk cu an vun zoh i, "Hi thingkung hi cu tiilawng ah a ttha lai, tiilawng sertu sinah kan zuar lai" tiah an ti i an hau ve. Thinkung 2nk zong cu ai lawm ngai ve. Thinkung 3nk cu an hau ve nain innta…\nPhungchimtu 3:11 2002-2003 cacawn kum ah MIT ka phan. MIT ah kum 3 ka kai. Philh khawh loding thil tete ka rak ton mi an um len. Sianginn kan kai ka June 2002 ah ka tonsil a phing, cuticun, Karen Baptist Convention Clinic ah major operation an ka tuah. Kum 1 chung bia tha tein ka rak chim kho lo. Bia a chim thiam lo mi u/nau hna an feeling khi ka theih thiam ngaingai. Phaisa har deuh ruangah MIT kum 3 ka kai chungah Insein deuh ah ka um. Thal sianginn khar lio ah Saya Cung Ling he MIT Hostel ah kan rak um. Lautu biakinn ah rawl kan rak ei ton, cucun, zaanlei paohah Table Tennis kan rak tu ton theu. MIT in YLBC ah Bus in kan kal hi arak tlawm ngai. Ke deuh in kan rak kal. Kum 9 avan rau tikah tuanbia ah an cang ko cang. Saya Cung Ling nih teh a philh cang hnga ma kati ton. Cupinah, 2005 February ah khan kan class nih Rakhine ram Ngapali Beach ah kan kal lai anti. Kan i dawt ngaimi Kachin ka hawi pa (JD) nih 15000 (2005 lio ah) a ka pek piak. Cuticun, Ngapali lei cu kan kal ko. Zanglei n…\nJesuh Ka Chimh Lai\nLung a dongmi kha Bawipa nih a umpi hna i ruahchannak a ngei lomi kha a khamh hna. Salm 34:18Bawipa dawtnak a fekmi cu, a dong hrimhrim lai lo, A zaangfahnak zong a cat lai lo; Zing fate in an thar lengmang, Zumhtlak a sinak cu a lianngan hringhran. Ka ngeihmi dihlak cu Bawipa hi a si ko, ka ti; Cucaah amah cu lungsau in ka ngan ko lai; Bawipa cu amah aa bochanmi hna vialte cungah a ṭha.Tahnak Hla 3:22-25 **********Voikhat cu caan saupi chung ngaihchiat harsatnak le zawtfahnak a tuaringmi pitarnu sinah pastor Elisha.A. Hoffman cu arak leng. Pitarnu cu a zawtfah le aharsat caan asau tuk cang caah a lung a dong tuk cang. " Pastorpa, zeidah ka tuah ti lai, kan nun sining hi zeitin dah asi cang kun lai?Zeiti tiawk hrimhrim ka thei tilo. Ka lung a dong tuk cang" tiah achimh. Pastor Hoffman zong nih pitarnu cu zeiti'n ka hnemh lai tihi a thei kho hrimhrim tilo. Cu ticun thla a cam piak i, " Jesuh kha chimh ko, amah nih an bawmh khawh ko lai" tiah bia a…\nBAIBAL ZEITINDAH KAN REL LAI?\n"Cathiang nih zeitindah an chim i an chimh mi cu zeitindah a sullam naa lak ning asi?”Luke 10:26-28\nNihin Khrihfa tampi nih a biapi cem rua tiah ka ruahmi cu, aa thleng lengmangmi kan chan le nihin kan nun ah Khrihfa zumhnak nih asiloah Pathian bianung asimi Baibal nih zei bia dah a chim? Cu a chimmi bia cu zeitindah a sullam kan i lak ning asi” ti hi asi ruah ka ti. Jesuh Khrih le zultu hna bia an rak chim lio can vulei le Baibal ca an rak tial lio can vulei, a luan cia kum 3000 hrawng can, chan le minung hna sining le nihin kan can, kan chan, le minung hna sining zeitluk in dah aa dan cang i cu aa dangmi chan le minung hna sinah aa thleng kho lo mi Pathian bia, Baibal ca, nih zei bia dah a kan chimh i nihin kan caah zei sullam dah asi, Kum 2000 a rau cangmi bia le nihin kan chan zeitindah kan peh tonh lai? Nihin kan caah Baibal hi zei sullam dah a ngeih taktak? timi biahalnak he pehtlaih in Baibal rel ningcang le zumh ningcang i ruah ding kha a tu tam ka capar nih aa…\nHARNAK CAAN AH PATHIAN CU THANGTHAT, TEINAK LAM A SI


Laimi:Minung pa3 an tlau mipi sin ah thawng thanh nak kan tuah piak ve uh. – Lai Lungrawn Post\nLaimi:Minung pa3 an tlau mipi sin ah thawng thanh nak kan tuah piak ve uh.\nMarch 28, 2021 March 28, 2021 admin Thawngpang\nNihin March 28 ah Bungtuah khuami minung 3 Rungtlang Ralkap nih an tlaih tiah thawng kan theih.\nHi an tlaih mi hna cu “Motor Gate ah Cycle Lak ah an kalpah ah an tlaih hna. An tlaihnak a ruang cu an phone ah CDM tuahnak Hmanthlak tbk an hmuhnak in an tlaih mi Hna a si,” tiah Bungtuah khuami Hakha ummi sin in kan theih.The chin light\nNihin March 28 ah Buanlung khuami minung 3 zong an tlau ve tiah Buanlung khuami Hakha ummi sin in thawng kan theih. Tuni an tlaih mi Hna 3 le a tlaumi Hna 3 an zapi minung 6 hi Kim 17, 18 hrawng an si Hna. An 6 in an thawngpang zan suimilam 10:20 tiang ah an theih kho rih Hna lo.Share Tuah in Mizapi sin thawngthanhnak rak tuah ve.\nRelchap a duh mi hna caah:Tulio caan ahhin kan ram le kan vulei ah ka um ve ahcun CNA/CNF ah Training kai dingin ka kal ve hrimhrim lai or ka lut ve hrim ko lai. Aruangcu ka phannak ram i Min Aung Hlaing hruaimi Kawl Terrorist pawl nih kan miphun cungah an sual ning le an thil tuah mi ka vun hmu ve tikah ka lung afak tuk ve caah asi.\nSeptember 2007 West Yangon University ah B.sc ka kai lio Monk Le Students pawl nih kawlralkap uk duhlonak kan langter. Ram sining that lo ruangah India le ka zam ve. Kan hawilei cheukhat cu CAN/CNF ah lut an duh ve. Mah lio in azam mi chungin kan hawi le tete zong alut mi an um. Upatnak ka pek hna.\nMah lio Ramhninak le ramthumnak a phan cangmi kan miphun nih an chim mi cu Ramhruaitu pawl hi pathian thimhmi an asi ve ko. Cucaah an caah thlacam piak ve usih ti asi. Khuafakpi in an ka ruah ter kan Bible chungin David te Solomon te Moses te tuanbia khi theih ka duh ngai. Pathian riantu hi atha ka ti ve cucaah Bible sianginn kai ding ah kai thawh ve.\n2011 ah( ATA Sianginn ah B.th) ka dih ve. Kan ram zong 2008 Phunghram ningin USDP nih 2011 in Democracy bantuk in a vun hruai ve cang. Kan ram atha cang lai cucah kan ram ah Business tampi tuah aher tiin Delhi University ah B.com kai hram kai thawh than. 2015 ah B.com ka dih I, Kawlram zongah NLD party nih Cozah a vun kai ve I kai nuam tuk cang. Midang ram ah um cu nan theih cio ko ahar tuk caah Laitlang ka tlung ve.\nDemocracy taktak hman kan hum rihlo nain kan ram tampi ai thlen kho cang. INGO le NGO tampi nih kan ram ah an vun lut ve cang caah rian atam tuan ding aum. Hakha Maries Stopes International zungah Finance Officer rian te ka tuan ve. Kan nu Master of Art kai ding asi caah Yangon ah ka kal I rian kai sok ve . GIZ ah Finance Assistant riant te ka ngah. Yangon cu nan theih bantuk in mifim tampi umnak asi caah International level in rian tuan asi cang. Kan Office ah Mirang or ramdang mi riantu 200 leng he rian tuan asi caah mifim nak aherh chinchin.\nCucaah rian ka tuan nak Germany ram ah sianginn kai than kai thimh nain an holh tlawmpal thiam ve ahau. Ka thiam lo caah Australia ah Diploma of Leadership le Management kai dingah Australia tu ka kal hi asi. Pathian thawngin nihin cu ka dih cang. Ai lawmtuk ding ka si ko nain kai lawm kho lo aruangcu hmaile kai rua channak lam le kan fa kan nau hna an I rua chan nak lam cu nihin Min Aung Hlaing hruai mi nih an kan khar piak cang caah asi. Cucaah cu lam cu aung than dingah CNA/CNF ah kan lut or kal I Training kai ve hrim ding asi ka ti nak hi asi.\nMoni nihin kan caan asi, hmailei kan tar tikah kan lung duh ningin kan tuan kho ti lai lo. Naa ngai chit hlan ah na miphun le na ram caah tuan ve ko. Minung hi chan khat te lawng a nung mi kan asi. kan nung lio ah tuanbia tha tial kho I zuam hna usih.Chawche Bawi Za Kham\nSalai Lung Thli Tum:Min Aung Hlaing’A thihnak ding ah thlacam ka hau’Laitlang ka nungak ding pawl nih’An ka phiat dih cang.\nThi Dar:Covid zawtnak in chungkhar nu bik nih mual a liamtak hna’Mipi i ralring ko hna u sih.


Dr. Sasa Cu Ramdang Mifim Hna Le Mirum Hna He I Theih Khawh I Rian Kan Tuan Ti Khawhnak Zong Hi Pathian Thawngin A Si Tiah A Chim Lengmang Mi A Si. – Lai Lungrawn Post\nOctober 21, 2020 admin Chin News\nDr Sa Sa a mah Biachim nak in ka theih ve mi a si. kawlram in High School Aung hnu ah India ram ah siangin kai hnu in Romania ram ah Sibawi a kai khawh nak le England လြတ္ေတာ္ President he kan tawn khawh nak zong Pathian thawng lawngin a si tiah a chim lengmang. Cu hnu ah Ram dang Mifim hna le Mirum hna he i theih khawh i rian kan tuan ti khawh nak zonghi Pathian thawngin a si tiah a chim lengmang mi a si. Keimah nih ka ruah nak ah cun Pathian thawngin thil a tuah khawh mi le a ti khawh mi hna kha kaa lawmpi tuk cang. Dr. Sa Sa cu cu Chin miphun hna Zumtu hna chungin Pathian nih a hman chun te Sui le Ngun nak hmanh in man sangtuk ah ka chiah. A si nain a tu hrawng cu Pathian thawngin ti kha a chim ti lo i,Zum lo tu pawl Kawl Party a dirhkamp pimi hi ka thin phang pi ngai ko.\nDr. Sa Sa hi Pathian thimmi si tiah ka zum caah,Pathian nih Talent a pek lomi Politics lei ah aa merh mi hi ka thin phan pi pi tak tak ko. Politics lei ah Pathian zum lomi hna sin in rian zong tampi a tuan khawh ko lai tiah ka zum thiam thiam ko. A si nain Zumtu lo pawl he rian tuanti awk cu kasiang hrim hrim rih lo. Ziah ti ah cun Lawyer Ko Ni bantuk a si sual hnga maw tihi kaphang pi tuk ruangah a si. Dr. Sa Sa hi ka soisel nak cu a si hrim hrim lo mu. Pathian nih Talent a piak nak lei tu ah khan a nun chung Ram le Miphun caah riantuan ko seh law a nun sau lai i Pathian zongnih Thluachuah a pe chin chin ko lai tihi Dr Sa Sa caah zumhnak ngan pi ka ngei pi ve. Credit: Aung\nDr. SaSa cu kanmah bantuk minung pakhat asi. Zei ca tiah Dr.SaSa hi alung anem mi asi ca-ah Pathian nih adirpi i harnak phun phun in acelh pi lio ah aho hmanh nih kantheih cio lo. Atu ah Pathianbawmh nak in kan Chin mi ca-ah riantuan athawk kaa te cu asi. Achimh mi bia vialte chung ah aiauh bia katheih bal lo. Pathian min thang that in tette akhan nak lawng asi ko. Pathianbia angai ca-ah Uktu Acozah ih Nawl a Zulh ban tuk inzeipouh rian tuan nak kip ah Pathian bochanhtu asi. Kan Lairam huncho awk alung ruatnak vialte kha adang miphun pawlnih tant bia achimh lo na in Kanmah Chin lila nih Alung dong ter awk kantuah mikhi atha rua loti in kahmuh. Zei acozahzawng siseh Dr SaSa nih cun Acozah nawl angai hrimhrim awk tikha Pathian rincan pei asi. Keikahmuh nak cu Dr.Sa Sa nih NLD, USDP, CNLD tikha abiapi asi lo i Uktu acozah nawl zulh in Kanram ca-ah ahermi riantuan ding kha aruah nak asi. Credit: Hla Yu


Dr. Sa Sa nih cun Politics timi cu minung nih kan herhmi zeipoah hi a si ko. – Hakha Cherry\nDr. Sa Sa nih cun Politics timi cu minung nih kan herhmi zeipoah hi a si ko.\nContemporary Politics in Chin:November 8 i Kawlram pumpi ramhruaitu thimnak cu a nai tuk cang. Chin politician hna zawng Hluttaw ah seat a tam khawh chung co ding le teinak hmuh khawhnak dingah mi lemsuai campaign an tuah cuahmah lio pi a si. Politician cheu khat hna cu biatak ah lih tlawmpal telhin a lemsuai a hmangmimi zong an um kho. Opponent pawl thangchiat i mipi a hleng mi hna zong an um kho.\nKan ram democracy a sinak zawng a no tuk rih i kum 10 hrawng lawng a si rih caah nau chuak kâ zeihmanh a thei rih lo bantuk kan si i hlen kan fawi te. Vawkpi hmanh i cuh selaw CNLD a si poah ahcun mê ka pek ṭhiam ṭhiam ko lai, Cawpi hmanh i cuh seh law NLD a si poah ahcun mê ka pek ko lai, tiah lungthin a ngei mi zawng kan tampi.\nPolitics cu zeidah a si?Politics biafang hi Greek holh Politicos in a ra mi a si i, Latin holh in Politicus tiah an ti. Asullam tampi in chim khawh a si lai nain a tawinak in kan chim ahcun Mipi nih ram le miphun sernak caah â khat mi duh ning le ruah ning ngeih i lungrual tein bia khiah” ti a si ko.\nDr. Lian Hmung Sakhong nihcun Lam kan in ser piak hna lai hlei kan in donh piak hna lai.Sîzung kan in sak piak hna lai.Sianginn kan in sak piak hna lai, tiah a timi poah hi Chin Politician tak tak an si lo, ṭhutdan lawng a duh mi an si, a ti.\nDr. Sa Sa nih cun Politics timi cu minung nih kan herhmi zeipoah hi a si ko.နိုင်ငံရေး ဆိုတာ လူ့အရေး ပါ Politics cu ngandamnak lei a si. Politics cu fimcawnnak lei a si. Politics cu lam le sul lei a si. Politics cu Federal democracy hmuhnak ding, zeipoah minung nih kan herh mi poah poah hi a si ko, tiah a ti.Dr. Sa Sa nih kei cu ka chim ning ban tukin a tuah mi ka si, Practical man ka si, ka tuah khawh lomi chim hmangmi ka si lo a ti.\nZeibantuk political party ah um hmanh uh sih law realistic politician kan herh hna. Ṭhutdan lawng a duhmi nih cun bia lawng an kamh hna i teinak an hmuh tikah mipi hna cu zeiah an rel ti hna lo i, an mah le an chungkhat, an khua le an miphun ca lawngah an ṭuan.\nMizoram ah MNF party nih mee nan kan pek ahcun chungkhar poah poah tangka ting thum Myanmar Ks. Ting Sawmruk hrawng cio kan in phawt hna lai, an ti i, an tling. Atu tiang an phawt khawh lo hna caah mipi an lung dong ngai ngai.\nTeinak kan hmuh ahcun cu bantuk cu kan tuah lai tiah a chim i a tak tak ah tuah a har ṭung mi thil mipi sinah bia â kam mi Chin Politician pawl hna cu kan hrial hna awk an si ko.Thil a cang kho tak tak mi kong a chim mi le Chin mi caah Vision ṭha a ngei mi lawng Chin mi nih kan herh mi cu an si.\nDemocracy cu zeidah a si?Democracy cu Greek holh Demos le Kratos, in a ra mi a si i Demo sullam cu Mipi ti a si i Kratos cu Nawlngeihnak ti a si. Democracy sullam cu Mipi nawlngeihnak, Mipi nih uk ti a si ko. Abraham Lincoln nih of the people, by the people, for the people a rak ti i, Indian Phunghrampi zongah an rak telh.\nCucaah Democracy cu Mipi caah, mipi nih thim mi, mipi ta a si tinak a si.Kawlram hi Democracy a si maw?Mi tampi nih cun a si kan ti lai. Asinain kan chim cia bangin Democracy cu mipi nih thim mi, a si i Kawlram cu mipi nih thim lo mi ralkap 25 % an um caah Democracy a si lo kan ti khawh. Kawlram ah Democracy tak tak a si khawh nak dingah 2008 Phunghrampi remh asiloah hrawh i a thar in ser ṭhan a hau.\nNLD nih an term chungah 2008 Phunghram pi cu Hluttaw chungin remh an i tim ko na tein ralkap 25% leh Phunghrampi a sertu le hrawh a duh lotu USDP an um caah an rak remh kho lo. Hluttaw chung cun Phunghrampi remh khawh a silo, NCA lamthluan lawngin remh khawh a si, timi hi NLD le mipi nih kan i fiang cang ko lai. 2018 hnu le bang ah cun NLD nih NCA lam hi Hluttaw in remh nakin tha a pek deuh ko rua, tiah ka hmuh.\nTlangcung mi nih kan i tinhmi cu democracy lawng si loin Federal Democracy a si i, Federal democracy kan hmuh hlan lo poah cu dohnak a um peng ko lai.\nFederal cu zeidah a si?Federal hi kan mah holh bantuk tein kan hman cang i, a sullam tu kan theih le theih lo, ka thei lo. Kawl nih cun Federal cu “ram ṭhencheunak a si” an ti caah kawlram Federal si ding cu an duh lo.\nFederal sullam tampi a um ko lai na teiin Laimi nih kan fian khawh nak dingah “Federal timi cu Union le State nawlngeihnak i cheuh” ti a si ko. Phundangin kan chim ahcun Union nih ram humhimnak lei ralkap lei, tangka ser lei le ramdang he i pehtlaihnak Foreign affairs ṭuanvo lei an lak lai i, a dang nawlngeihnak vialte fimcawnnak lei siseh, lam le sul siseh, ngandamnak lei siseh, vawlei tang le cung thil vialte siseh State nawlngeihnak tangah a um lai, tinak a si. Cu cu tlangcung mi nih kan duhmi le kan halmi cu a si.\nTutan MP a tling mi hna hi Federal hmuhnak caah san an tlai lai maw?2015 thimnak ah NLD nih teinak an hmuh i MP zawng tam bik an ngei. 2008 Phunghrampi zawng hluttaw in remh an i tim tuk ko na teiin ralkap 25% leh Phunghrampi a sertu le remh a duh lomi USDP an um ve caah le remh khawhnak dingah 75 % leng hmuh a hauh fawn caah an rak remh kho lo. 2008 Phunghrampi hi Hluttaw or MP hmangin remh kho lo dingin ralkap nih khan an rak ser mi a si. Cucaah tlangcung mi le rawn mi MP tam an tlin ruangah Phunghrampi remh nakin Kalauk ca i ṭhim ka chung luh a fawi deuh saumau lai, tinak a si.\nNLD nih Hluttaw in remh khawh an i tim ruangah NCA lamthluan hi tha an rak pe bal lo. Hluttaw hmangin remh khawh a si ti lo tiah a fian tuk cang caah NCA lamthluan in remh an i tim ṭhan i 2018 hnu cun NCA tha an pek ngai ngai a lo.\nAsi ahcun Hluttaw MP cu san an tlai lo maw?Tlangcung Party in MP a tling mi pawl nih an chim rel ve ko lai, kan miphun covo zawng an chim ve ko lai, asinain MP tam deuh a ngeimi Acohzah a sermi nih an bia le hla an ngaih piak hna lai maw, an tuah piak duh hna lai maw timi hi biahalnak ngan pi a si. Khat lei i a ṭhatnak cu Political Pressure an pek khawh hna lai. Democracy ahcun Opposition Party an ṭhawn poah ah ram a ṭha, an rak ti tawn.\nNCA ah cun a hodah an biapi?Federal Democracy a dontu bik 2008 Phunghrampi hi Hluttaw ahcun remh khawh asiti lo, kan ti cang i, NCA lam lawng a um cang. MP zawng an biapi ko na tein NCA ah a biapi bik mi hna cu (1) Central Acozah, (2) Ralkap le (3) Ethnic armed groups hna an si.\nCentral Acozah:Central Acozah cu tutan thimnak ah MP tam bik a hmu mi nih an ser lai, cu cu National Party an si lai zumh a si. Coalition Acozah an ser hmanh ah MP tam bik a hmumi National Party chungin President an thim ko lai. Cucaah Cenrtal ah Acozah a ser ding mi hi zeibantuk Party dah an si? Phunghrampi remh a duh mi an si maw? Phunghrampi remh a duh mi Party nih central ah A cozah an ser lo ahcun Federal Democracy cu kum 5 dang a rau ṭhan ko lai.\nRalkap:Ralkap hi Phunghrampi remhnak ah a biapi bikmi an si. Hluttaw ah 25% ṭhu ko hna hmanh seh law an biapit ning cu 75% a si. NLD maw a dang party nih thimnak ah 100% teinak hmu hna hmanh seh law 25 % a si mi Ralkap nih ” NO” an ti ahcun a dih ko, Federal Democracy cu kan zan mang hmanh ah kan hmu lai lo.\nRalkap hi ral ah kan ser hna i, kan doh hna i, International court phun phai ah tazâ cuai i phuhlam kan timh hna chung poah cu Phunghrampi thlen a duh bal lai lo.Cakei seh nak cha cun a mei tlaih peng an duh deuh ko lai, a thlah duh bal lai lo.\nCucaah Ralkap hi hawi ah kan ser hna a hau. Security kan pek hna a hau. Ralkap hi hawi ah kan ser khawh hnu lawngah kan duh mi Federal Democracy kan hmuh kho lai.\nEthnic Armed Groups:Ethnic Armed Groups ruangah NCA remdaihnak lamthluan a um. NCA lawng hi kan duh mi Federal Democracy kan hmuh khawh nak ding ah kan i ruahchan bik mi lam a si cang. Kan nih Chin mi caah cun CNF an biapi tuk. CNF hi Chin mi a kan funtom khotu bu a si.A ngai ngai ti ahcun Political Party nih zei bantuk miphun Political min hmanh i bunh ko hna hmanh u si law Chin mi dih lak a kan funtom kho lo, ti cu mit hmuh kut tongh a si ko. Political Party cu political party an si ko.\nMizoram ah Mizo National Front party a um ko nain Mizo dih lak MNF party ah an lut lo. 1985 hlan Political party a si hlan ahcun MNF nih Mizo dih lak a rak funtom ko hna.\nNon political party a si mi CNF ah kan i funtom i kan lung â rual ahcun miphun dang nih an kan ṭihzah lai i, a kan nehsawh ngam lai lo. Cucaah State MP’s , State Acozah, Chin political party vialte le ramchung ramleng a ummi Chin mi nih CNF tha kan pek ahcun Federal Democracy le Chin mi kan covo kan hmuh ṭhan khawhnak dingah teinak kan hmuh ko lai.Credit-ZLThang Liantu\nKan Chin Capital Hakha hi a ṭhial kho ko\nNurse ka tuan chung ah harnak tampi ka tong nain kai harh cemmi Pakhat cu fanu fapa nu pa a thaw a cat cang timi hi a si.


Chin Ramkulh Nih “Luatnak Lungphun” An Bunhmi Hi Zeibantuk In “Luatnak” Dah A Si E? Khawika Indah Kan Luat? – Chuncha News\nChin Ramkulh nih “Luatnak Lungphun” an bunhmi hi zeibantuk in “luatnak” dah a si e? Khawika indah kan luat? A luat bak rih lomi, “luatnak lungphun” cu zeidah a sullam a si?Kawlram Independence era/ 1948 zoh tikah British Cozah nih kawl miphun hna he independence pek tti hi an rak duh bak lo. A ruang cu Kawl miphun nih an “hlen” hna lai. An “covo” an chuh hna lai. “Harnak” an pek hna lai timi an rak theih tuk. An rak phan bantuk tein “hlen” kan tong tak. Kum 60 reng Kawl Ralkap uknak tangah “oppressed/namneh” kan si. Nihin tiang kan “luat” kho rih lo.\nIndia ram ah a tlami kan miphun vialte, Mizo, Minipur le Naga zong hi British Cozah nih an rak kan humhimnak, In-liner Permit kha thate in an nunter khawh caah an ram a hrim deuh. Indian kala pawl khi duh paoh in Mizoram ah an lut kho lo.Chinmi kan pale lakah Kawl miphun he ifawnh a duhmi Pu VTM te pawl an rak thawng tuk i, 100 ah 💯 bak in Kawl uknak ah kan tla. Kawl miphun nih an kan chuhmi kan Covo, kan Ram, kan vawlei, kan nunphung, kan sinak vialte Nihin ah tling tein kan hmuh khawh rih hlan ah, zeitindah Luatnak lung cu an phun khawh?\nIsrael miphun nih Babylon sal an tang lio ah “zeitindah miphun dang Ram cun Pathian hla cu kan sak khawh lai” tiah an tingttang cu Uihliam Kung ah an rak bah. Cu ve bantuk in “Zeitindah Luatnak kan hmuh hlan ah “Luatnak lung” cu kan phun khawh lai” tiah ti ve ding kan si lio ah Luatnak lungphun cu, luat lo bu pi in an phun ko. Kan pale hi lam an kan tlau pi lengmang e— ngai chia tak a si.Credit:Zasang Cinzah.


Zeidah Kan Zumh? – Chin World News Evening\nJuly 8, 2019 Salai Van Sermon\nKan nih cu a nung mi kan Pathian nih a fapa Zisuh Khrih thisen thawnnak hmangin khamh I luat ter mi kan si ti lawng zum lo in Rom 8:17 nih “Kannih cu Pathian rocotu kan si, Khrih roco hawi kan si; zeicahtiah Khrih teminnak kha kan I hrawm ahcun a sunparnak zong kan I hrawm velai.” A ti bantukin a teminnak kan I hrawm ve lawng ah a sunparnak kan I hrawm lai ti a zum mi kan si.\nKolose 1:13-14 ahcun “Zeicahtiah amah nih cun muihnak thawnnak chung khan a kan chuah I a dawtmi a Fapa pennak chungah khan him tein a kan luhpi I a Fapa thawng cun luatnak kan hmu I kan sualnak cu ngaihthiam kan si.” a ti. A pennak chung ah zumhnak thawng in fa sinak ro a co tu kan si caah Zisuh Khrih chung ah khamhnak a hmu mi lawng siloin Zisuh Khrih hrimhrim kha kan nunnak Bawi ah cohlang in kan nunnak dihlak hi amah sunparnak caah amah nih a duhning in a hman awk a si ti zong kan zumh.\nNihin kan chan cu Thiangthlarau chan a si caah Thiangthlarau tel lo cun mi zeihmanh nih Pathian duhnak a tuah kho lo ti kan zumh caah zumhnak in kan tuahnak kip ah Thiangthlarau sawm a herh zungzal ti a zum mi kan si. A chambau mi minung nih hin zumhnak in Biatak chung ah kan nun ahcun Thiangthlarau bawmhnak thawngin thil zeipaoh hi a tuah kho mi kan si ko ti hi kan zumh. Khrih thawngin kan hmuh mi luatnak hi diriam ngai in pumsa duhnak tuahnak ding men caah siloin Bawipa nawl ngai in nitin kan nunnak I a sunparnak kan langhter khawhnak hnga caah luat ter mi kan si ti kan zumh.\nThisen in cawkmi kan si caah kan nunnak zong hi amah nih a uk awk a si I amah caah nung ding mi kan si ti kan zumh caah kan tuahmi paoh hi Bawipa sunparnak an si dih awk a si ti a zummi kan si. Zumhnak hi tuahnak nih a zulh tik lawng ah a nung I tuahnak aa tello ahcun a thi ti kan zumh. Nawlbia zong hi Pathian sin in kan hmuhmi a si caah kan ngeihmi zumhnak nih hlawt ter lo in zumtu kan nun ah Thiangthlarau thawngin tlinter a si ti kan zumh.\nMatthai 28:18-20 chung ahcun “Jesuh nih cun a hun naih hna i, “Vancung le vawlei cung i a ummi nawl ngeihnak vialte cu pek ka si cang. Cucaah khuazakip ah va kal u law miphun vialte kha a ka zultu ah va ser hna u; Pa le Fapa le Thiangthlarau min in tipilnak va pe hna u law, kan fialmi vialte hna hi an zulh nakhnga va cawnpiak hna u. Cun hihi philh hlah u: nan sinah a zungzal in, caan dongh tiangin ka um lai,” tiah a ti hna.”Tiah a chim bantukin laimi phun vialte hi vawlei cung khuaza ram kip ah Pathian nih a kan thlah hi miphun dang hna sin ah nun in a Thawngtha phuang ding ah le a sunparnak langhter ding ah a kan thlahmi kan si ti hi kan zumh. Cucaah vawlei miphun vialte nih kan hngalhmi le kan tinco mi Khrih dawtnak hi an hngalh le an tinco ve nakhnga Bawipa nih a ram kauhnak caah rian ngan pi a kan khinh ti zong kan zumh fawn.\nA kan chiah cio nak hna miphun nih titsa nunnak caah tuanvo an kan laaknak vialte ah kannih zong nih thlarau ram in an dawtnak cham ve ding ah rian kan ngei ti zong kan zumh. Cucaah laimi phun vialte nih Pathian nih kanmah zohkhenhtu ding ah a hman mi hna miphun vialte sin ah nunnak thanwgtha hi an theih ve I a pennak chung I nunnak an hmuh khawh ve nakhnga Pathian nih tuanvo a kan pek ti zong kan zumh. Sihmanhsehlaw zei lei paoh ah kan nak in a fim deuh mi kan umnak miphun hna hi vawlei fimthiamnak hmang in cawnpiak i thlen cu a si khawh lai lo caah Thiangthlarau bawmhhal nak he kan nun in Thawngtha chim ahcun Bawipa nih a thlen hna lai ti zong kan zumh.\n2 Korin 5:18 chung ahcun “Hi thil vialte a tuahtu cu Pathian a si I Pathian nih cun Khrih thawngin kannih a ral a simi cu a hawi ah a kan thlen I midang zong a hawi I ser ve awk rian cu a kan pek.” A ti bantukin Biatak in kan hmuh mi zumhnak thawngin Pathian nih a dawtnak a kan hngalh ter mi paoh nih a sunparnak langhter ding rian a kan khinh ti a zum mi kan si. Bawipa min thangthat si ko seh.


Good News: Min Aung Hlaing Caah Cun September Thla hi Tihnung Ngai Si Cang – Chin World News Evening\nGood News: Min Aung Hlaing Caah Cun September Thla hi Tihnung Ngai Si Cang. Teinak A Nai Cang Kawlram pumpi caah a biapi tukmi September 2021 thla cu Pathian thawngin kan phan cang. Kawlram mipi caah teinak le thlennak a nai cang kan ti khawh. Vawleicung kil 4 um UN members hna cu September thla lai ah kawlram kong tonbiaruahnak an ngei cang lai. Kawlram caah abiapi tukmi UN credential committee ram 9 hna nih SAC ralhrang cozah maw a co hlang lai? Asiloah mipi cozah NUG dah a cohlang lai ti hi a si. A tawinak in chim ahcun thawngpang țha maw a chuak lai Thawngpang chia dah? ti hi a si.\nBiachahnak a tuahtuding UN Credential Committee ram 9 hna hi an biapi taktak. Mah ram 9 hna ahhin China, Russia le United States of America US hna cu aa tel ding a fiang cang. Adang ram 6 hna cu a fiang rih lo. Atu ah SAC ralhrang cozah le NUG cozah cu heh tiah zuamchawhnak an ngei lio pi a si. SAC ralhrang cozah nih zeitluk in dah rian a țuankhawh. Cun NUG cozah zong nih zeitluk in dah rian a țuankhawh i ram dang he pehtlaihnak le chawnhbiaknak a ngeih khawh ti zong fiang tukin a lang cang lai.


I Upat Tuah!(2) | Radio Veritas Asia\nI Upat Tuah!(2)\nDiscovery channel kan zoh tikah sa ei hmang saram a `hawng deuhmi hna nih thazaang a der deuhmi saram pawl kha ei awkah an thah tawn hna kha kan hmuh. Cu tikah pawngkam i a tlawngleng mi a dang saram pawl zong an thin a phang cio i a kenkip ah an le(zam) tawn hna. Tuaktaan thiamnak a ngei lo tiah ruahmi saram hmanh nih an nunnak an dawt cio i thihnak in luat an i zuam cio a si ahcun Pathian sermi vialte lak ah a sangbik le sermi thil vialte uk awk le zohkhenhtu dingah nawl pek a si mi minung hna chinchin nih cun kan nunnak cu dawt awk hrimhrim kan si hna lo maw? Leitu Judas Iscariot kong he peihtlai in Bawipa Jesuh nih hiti hin a ti. “Mi Fapa a rawitu ding cu, a caah a va poi hringhran dah! Cu pa cu chuak lo lawlaw in rak um seh law a caah a `ha deuh hnga,” tiah a ti(Mk 14:21). Judas Iscariot cu a mah tein aa nawngmi a si tiin timi a si. Pathian pek mi nunnak hrawh cu Pathian nawl ngeih lo a si i Pathian nawl ngeih lo cu thihnak a si(Gen. 2:17).\nMinung kan nunnak sullam hi zeidah a si hnga? Jesuh Khrih nih “Zulh a ka duhmi paoh cu mah zawn aa ruat lomi nan si lai. Cun nan vailamtahnak kha nan i put lai i nan ka zulh lai” tiah a kan ti(Mk. 8:34). Zeibantuk vailam tahnak dah a si hnga? Mah duh paoh in nun le i sersiam si loin Pathian duhnak tuah kha a si. Pathian duhnak cu a cawnpiaknak phunglam vialte hna he aa ralchan mi vialte kha tuah lo a si ko. Pathian cawnpiaknak zulh ruangah harsatnak phunzakip tong hmanh u sih law, ni hmanungbik ni ah a kan cohlang i a kan thangthat tu ding cu Pathian kha a si (Rom 2:29). Ngeihchiat lungfah ruang le mah zawn lawng ruah ruangah pawngkam harsatnak pek a hmang mi hna le Pathian pek mi vailam kha hlawt i zungzal nunnak a pe kho lo mi chitkhat si`hatnak lam lawng zulh aa tim mi hna he peh tlai in “Bawi kha i bochan hna hlah u, nanmah an khamh kho `ung hna lomi kha i bochan hna hlah u”(Ps. 146:3) tiah a ti. Jesuh nih, “Vawlei ta ka si lo bantuk hin annih zong vawlei ta an si ve lo(Jn 17:16). Vawlei cu ka tei cang”(Jn. 16:33) tiah a ti. Asi ahcun vawlei teitu Jesuh Khrih cawnpiaknak kha kan zulh hrimhrim a hau.\nPsalm catial tu nih “Maw Bawipa, ka khamh tuah; na ka dawt caah thihnak chungin ka khamh tuah”(Ps. 6:4) a ti bangin zungzal nunnuamhnak kan co khawhnak hnga caah Pathian sin thlacam buin kan nunnak cu a dawtu kan si a herh.\nThihnak in a thothan mi Jesuh Khrih cu Khrihfa hna nih kan i ruahchannak nganbik a si tiah kan zumh bantukin mithiang Paul zong nih mithi hna kong he pehtlai in ngaihchia lungkuai in um zong a kan duh piak lo. “U le nau hna, ruahchannak a ngei lomi hna an ngaih a chiat bantukin nan ngaih a chiatnak hnga lo, nannih cu a thi ciami hna kong i biatak kha hngalh ter kan in duh hna. Jesuh cu a thi i a tho`han ti kha kan zumh; cucaah amah zumh buin a thimi hna cu Pathian nih amah sinah cun a ratpi hna lai ti kha kan zumh” (1Thes. 4:13-14). Kan zumhnak nih a kan hngalhter mi cu Jesuh Khrih a zummi hna cu zeitikhmanh ah an thi lai lo ti hi a si. Zeicahtiah cun Jesuh Khrih cu a thi lo i kannih zumtu hna zong kan thi ve lai lo.\nThihnak in nikhat kan thothan lai timi zumhnak nih kan hmai i a kal cang mi hna he kan i tong`han te hna lai timi i ruah channak a fehter chinchin. Vawlei cung i a minthang ngaingai mi World-Cup bawlung chuih zuam nak an tuah tikah an ram mi hna nih an kal hnawh riangmang hna i tha an pek tawn hna. An kal hnawh bikmi sullam cu va zoh sawhsawh men si loin, kan ram aiawh in a chuih mi hna nih teinak hmu hna seh ti hi a si. Cu bantuk cun kan hmai i a kal cangmi hna le vancung mi hna zong nih kannih vawlei cung i a um mi hna zong teinak hmu ve hna seh tiin fakpi in thazaang a kan pek ve. “Hi tlukin vanrang zat in a tammi tehte bu nih khan kannih cu an kan kulh. Cucaah cun lam a kan dawntu thil paohpaoh le kan tlaihchan pengmi sualnak vialte kha hlaw hna u sih law kan hmai i chiah mi tlik zuamnak ah khan i zuam usih(Heb. 12:1).” Teinak kan hmuh hnga mi sui luchin(vanram) cu mithiang Paul nih (1Cor. 9:24-27) chungah a chim bantukin “Zuam nak hmun ah a dih tiang aa zuam kho mi paohpaoh nih co khawh ding mi a si.”\n“Jesuh cu a thi i a tho`han ti kha kan zumh; cucaah amah zumh buin a thimi hna cu Pathian nih amah sinah cun a ratpi hna lai ti kha kan zumh(1Thes. 4:14)” tiah a ti. Thihnak, nu le va ah pakhat le pakhat aa pehtlai cang mi hna zong kha a then hna bantuk in aa daw lio mi hawikom hna cung zongah zangfahnak ngeihlo in a thenter hna. Sihmanhsehlaw, a `hawnnak vialte cu Jesuh Khrih nih a hrawh dih cang i zeizong vialte a uk dih cang (Mat. 28:18; Phi. 2:9-11).” Aw Thihnak, na raichia ka si lai! Aw Thlaan, na hrawhnak ka si lai. Zangfahnak cu ka mit in thuh a si” (Hosea 13:14) tiin mithi hna caah thla kan campiak tik hna zongah kan cam tawn.\nCucaah kan nih hna cu kanmah ta si loin a kan tlanhtu ta kan si. Kan duhnak vialte cu a kan tlanhtu i duhnak si ding lawng a si ti cu a fiang ko. Bawipa cawnpiak mi thlacamnak kan cam tikah kan cam theu mi cu “Na duhnak bangin tuah si ko seh”(Lk. 11:2) tiah kan ti. Mah duhnak lawng zul loin Pathian duhnak a zulmi Bawinu Mary zong nih cu ti thiamthiam in “Na chim bang cun ka cungah si ko seh”(Lk. 1:38) tiah Pathian bia kha a rak cohlaan. A nung lio mi hna nih theih kan duh lo mi thihnak kan ton tikah Job bantuk in a cohlaang thiammi si hna u sih. “Bawipa nih a ka pek i Bawipa nih a lak than (Job 1:21)”. Bawipa nih a laak than mi cu a mah ta an si caah a si. Kanmah ta zeihmanh a um lo.\nKanmah nih cun Bawipa nih a kan apmi thil, tha tein zohkhenh ding lawng kan si ko. Bawipa thil a si mi kan nunnak hna cu tha tein kan zohkhenh a si ahcun Bawipa nih kan sin in a thil a si mi kha a laak than tikah a cohlaan lai i tha tein zohkhenh lo i kan hrawh sual a si ahcun Bawipa nih a cohlang sual lai lo. A hlawt sual lai. Kanmah hna nih kan kilven cuahmah mi Bawipa laksawng taksa thlarau hna hi Pathian thil thiang an si caah upatnak le dawtnak lungthin nganpi he zohkheh hna u sih. Mi vialte khamh khawh nakhnga caah “Jesuh cu a lu aa pe mi a si. Cu nih cun caan a tlin tikah Pathian nih mi vialte kha khamh a duh hna ti kha a langhter”(1Tim. 2:6) tiah mithiang Paul nih a ti bantuk in kannih Khrihfa vialte hna zong nih Pathian i a kan duh piakmi ‘Khamhnak’ laksawng co aa tlak mi kan si cio nakhnga kan pumsa le thlarau cu upat zungzal hna u sih. Pathian he toidor tein len ti (Micah 6;8) le zeitik ni le caan ah dah Bawipa nih a kan auh te lai ti kan hngalh khawhlo caah ralring tein um hna u sih(Mt. 25:13). Cuti kan um a si ahcun Bawipa nih “Saltha, ra lut law ka lunglawmhnak hi i hrawm ve” (Mat. 25:23) tiah a kan ti lai.\n“Pathian biakinn nan si kha nan hngalh i Pathian Thlarau nan chung i a um zong kha nan hngalh. Cucaah ahohmanh nih Pathian biakinn cu a hrawh ahcun, amah cu Pathian nih a hrawh ve lai. Zeicahtiah Pathian biakinn cu a thiangmi a si i nanmah hrimhrim cu biakinn cu nan si” (1Cor. 3:16-17).


World – Page 2 – Chin Modern News\nPastor Joel Osteen cu tilian harnak a zualhmat cemnak Houston khuapi Lakewood Church Pastor a si. Zarh khat chung lawngah a thawngtha chimmi zohtu hna hi minung million 7 leng an si tawn. Lakewood Khrihfabu cu minung 17,000 thutnak a tlummi biakinn ngan a si caah chawva lei zong in a rum taktakmi Khrihfabu an … Read more\nStephen Paddock, kum 64 tarpa nih Las Vegas khuapi thahnawnnak a tuahmi cu FBI le palik pawl hna zong nih a ruang an thei kho lo. ISIS ralhrang pawl nih caantha an vun i lak zau ve le kanmah minung a si, a luan ciami thla zeimawzah ahkhan Muslim biaknak ah ai thlengmi si tiah … Read more\nCawnnihnih ni, New York khuapi ah Uzbek rammi pa nih truck mawtaw in zalam cung mipi hna cu a pah hna caah minung 8 an thi i hliamhma tuar in siin a phanmi a tlawm bik minung 12 an si tiah CBS News nih a langhter. Thahnawnnak tuahtu pa hi Uzbekistan ram in kum 2010 … Read more\nNitlaklei Africa, Niger ram ah thlahmi Green Beret Team timi US ralkapbu hna cu ISIS ralhrang pawl nih an irelh lo lioah an nam hna i an kah hna caah US ralkap minung 4 le Nigerien ralkap minung 5 nunnak a liam. Cun hliamhma a pumi minung 2 an si tiah CNN nih a langhter. … Read more\nKeimah cu Muslim ka rak si, Zisuh cu profet pakhat bantuk men ah ka rak ruah. Kum 25 ka rak si lioah mawtaw eksident ka rak tong i mithi bantukin ka rak um. Cu lioah cun mang manh bantuk khin a nakmi thil le a raangmi, a cer/ceumi thil ka hmuh hna. Mah cu caan … Read more\nIsrael ram chungah Africa rammi mipeem pawl hna hi a thong thongin an rak um ve. Cucaah Israel cozah nawlngeitu hna nih phung ning loin an ram chungah a rak lut/peemmi Africa rammi pawl hna cu thla 3 chungah Israel ram chuahtak dih dingin Cawnnihnih ni ah theihternak an tuah hna. “Thla 3 chung caan … Read more\nKan hnung, Zarhteni (Jan 20) ahkhan Afghanistan ram, Kabul khuapi i a ummi hotel pakhat zanriah rawl a ei liomi khualtlung pawl hna cu ralhrang nih an luhhnawh hna caah a tlawm bik minung 22 an thi. Kabul hotel ah thahnawnnak a tuahtu hna cu Taliban ralhrangbu an si. Hriamtlai minung 6 hna nih an … Read more\nUS ram caah cun puai, ni sunglawi tibantuk a um caan paoh ah thahnawnnak fak a cang deuh theu tawn ko rua.“Valentine Day,” Feb 14, zanlei suimilam 2:30pm ah US ram, Florida peng, Parkland um, Stoneman Douglas High School timi sianginn chungah minung pakhat nih meithal he a luhhnawh hna i thahnawnnak a tuah caah … Read more\nNgaichia tein, ngakchia kum 2 nute i, palik hmai kut thlir ve te khi. https://www.facebook.com/RTnews/videos/2193265630732771/?t=43 RT\nDonald trump nih Syria ram ralhrang pawl cu kan deihter cang hna tiah kan hnung ahkhan thanhnak a tuah, cun US ralkap pawl zong a rak kirter hna. A si nain, atu ah IS ralhrang pawl hna nih Jan 15 le 16, ram ramhinh ah kahdohnak le thahnawnnak an hun tuah than cnag. Jan 15, … Read more


Muidawh Esther Dawt Chin Sung Nih Live A Rak Thlah Mi Cu Zohta Lo In Na Lanhtak Kho Bak Lai lo - Khuaruah Har News\nMyanmar Idol season 4 ah winner a kan lakpiaktu Esther Dawt Chin Sung cu Covid-19 a vawi hnih nak chuak tthan mi ruang ah lengchuak kho lo in inn chung ai erhkanh nak in a mah dawtu mipi hna caah tiin mirang hla a vun sak pah lakphakti a vung din pah in live a rak kan thlah piak tthan. Kan farnu Esther Dcs hi kawl hla lawng hmanh si lo in mirang hlasak zong a rak thiam bak ko.\nEsther Dawt Chin Sung nih afacebook page ah live a rak thlah micu azoihtu le comment petu an tam kho taktak. Esther Dcs hi kawlram pi huat in hlahsak lei ah winner tiang a kan lakpiak nak caan cu tlawmte lawng a si ko nain page follow ting 7 dengmang a ngei manh mi nu a si.\nEsther Dawt Chin Sung cu a vawi hnih nak kawlram ah Covid-19 zawtnak a karh tthan caah leng chuak kho lo in a inn chung ah a i erhkanh nak in amah dawtu mipi thazang peknak ah tiin mirang hla dawh taktak in arak kan sak piak nak cu a timeline ah a rak kan thlah piak tthan.\nEsther Dawt Chin Sung cu caan zei maw chung leng ah chuak in a rian a vun ttuan hnu ah kawlram khualipi Yangon cu Covid-19 a vawi hnihnak a karh tthan caah Lockdown tuah tthan a si i, mah caah cun a Online hmang in mipi thazang a rak kan pek tthan.\nKan Lai nu ah hin muidawh aw ttha tampi an um ko nain Esther Dcs bantuk hi cu tu tiang an um rih rua lo tiah kei mah nih cun ka ruah. A tang ah hin Esther Dawt Chin Sung nih mirang hla a sak nak live Video cu ka chiah chih rak ngai ve hmanh a thiam bak ko.\nSalai Bawi Lian Mang: The green uniform and the green book (UNIFORM HRING le CAUK HRING)


MOTOR 12 KHAT IN RALHRANG NIH AN INN AN KULH DIH, KUM UPA AN TLAIH – The Chinlung Post\nRalhrang kawlralkap thiltuah hi khuaruahhar a si ko. Sualnak ngeilo hringtu apa cu a fapa ai awh ah an tlaih. Yangon ramtthen Hlegu myone ah ralhrang kawlralkap hna nih hruaitu pakhat cu tlaih dingin an inn ah an vakal hnawh asi nain a mah a um lo caah hringtu apa kum upa a si cangmi cu a fapa aiawh ah an tlaih tiah thanhnak an tuah.\nThawngpang dang: Tuluk nih Taiwan atuk ahcun US kan bawmh lai tiah Japan nih thanhnak an tuah. Hi konghe pehtlaiin Deputy prime minister Taro Aso nih a timi cu Taiwan hi US le Tuluk karlak ah buainak hrampi a si. Tuluk nih Taiwan a tuk si ahcun a vun changtu ah Japanese city of Okinawa a si khawh ruangah Tuluk dohnak ah Japan nih US a bawmh lai tiah thanhnak atuah.


KHENGLAWT CHUNG CU HNAP TAWH CHUNG AN SI, VANHOI CU MI LEPLOP ETC.. – The Chinlung Post\nSeptember 7, 2020 admin Fiamthu 0\nHlan lio kan Pi Pu hna nih hla porpok tiah an rak chim lengmang mi kha hibantuk pawl hi si dawh asi ko. Hla porpok timi pawl hi nih zong a chuak ngaingai mi hla an si. Cun tthenkhat caah cun ngeih zong a nuam lo deuhmi an um ve tawn. Asinain hi bantuk hlah ahcun mi zeihmanh thinhun khawh asi lo tiah an rak chim.\nTutan ah kanpa pakhat nih Hla Porpok a sak mi zong hi Nih a chuak ngaingai. Nihchuak vun ti tikah a satu a aw siloin a hla bia tuhi nih a chuak mi cu a si. Kanpa pakhat nih a vun sakmi hi a aw cu attha bak, A No lio ahcun a rak men hrimhrim lai lo. Zeicaah tiah a tu hitluk in a upa cang nain a aw hi uar a umtuk hringhran.\nAtu ah Hla a sakmi hi a bia ngeih hrimhrim ah aturu ngaingai, Aho phuahmi ko dek asi hnga. Mah hi Hla hi tthenkhat nih cun a thei cangmi zong kan um kho. Cun Hla bia hi an sakning cio aa dang. Aruang bik cu mah le phun hoih in a tthatnak kha anmah phun ah an i vuah i, cuticun an sak ve tawnmi hla a si. THEIH cio bangin Laimi hi thlahtu Phun a ngeimi kan si.\nPhun ah Laimi ahcun minlang deuhmi cu Zaathang, Khenglawt, Fambawl, Khiteng, Tlumang, Hlawnching, Cinzah, Vanhoi, Darkhuah etc.. tampi kan um hna. Kannih cu mah cu phun kan si tiah kan i chim cio hna. Khua lam tlawnnnak le bangahcun Phun hna in minung aa kawlmi zong tampi kan um. Hi kong cu kan theih dihmi a si caah tampi kan ttial lem lai lo.\nTutan ah Kanpa pakhat nih a vun sakmi hla chungah a ummi pawl Darkhuah chung cu mi hlei thiam an si. Khenglawt chung cu hnaptawh chung an si, Vanhoi chung cu mi leplop an si. Tlunmang chung cu mi naal chung an si. Zaathang chung cu lungpuam chung an si,,, Video kan vun langhter angeih nuam taktak video zoh a duh mi nih hika hi voikhat hmehpiak law na zoh khawh lai


A Tha Kho Taktak Si. Ralkap Uknak Thlak Hrawh Vial Lawng Hi Chin Miphun Nih Kan I Hmuitinh Lo! – Chin 11 News\nA Tha Kho Taktak Si. Ralkap Uknak Thlak Hrawh Vial Lawng Hi Chin Miphun Nih Kan I Hmuitinh Lo!\nPosted By: chin11news February 28, 2021\nRalkap Uknak thlak, hrawh vial lawng hi Chin miphun nih kan i hmuitinh lo! Ramchung lei ka hawile, unau nupa cawlcangh ning nitin ka cuan, ka upat tuk hna, thih ngamh in Meithal kuanfang lakah a vak mi an si. Miphun caah thih an ngamh nak a tak in ka hmuh. Chun ah din loin lam an zawh, zaan ah Police le Ralkap nih it thiam loin an tuah hna, chunzaan din loin nihin tiang an cawlcang. Kan unau, kan hawile tampi tlaih an si cang, Rangoon, Mandalay le Myanmar ram hmun tampi ah thisen le nunnak tampi a luang cang.\nRamchung ka unau hna lungre thei, vansang le tihphan in an um lio le, thih ngamh in an cawlcangh lio ah capo bia chim zong ka duh lo. Ka rawl ei kaa a thaw ve lo, zaan ah nuam tein ka it kho ve lo. Ramchung ka um lo tikah ka ti khawh tawk thil a um ve hnga maw timi tu in ka cawlcang. Ram chung lei an thazaang ka der ter sual hna lai ka ti i catial, biachim zong kaa sum. A si nain nihin tiang boruak ka cuanh tikah ka thinlung mei bang in a alh ve. Ka facebook hi a thar a si, Friend zong tampi a um lem lo caah tiah ka lungduh, ka lung um tawite hi ka hin ka langhter duak ve bia asi.\nChin miphun cu Ralkap kut taang ah caan sau pi kan um, hremnak le fahnak phuntling kan tuar, Kan Biaknak, kan Miphun sinak ruang ah cihmih timh lengmang mi kan si. Kum caan tawite Democracy phung kan tep, a puitling mi Democracy kan au pi lio le Federal uknak kan au pi cuahmah lio ah February 1, 2021 ah Min Aung Hlaing nih ram mipi uknak a chuh i a nawlngeihnak taang ah hramhram in rawn an kan timh.\nCu caah nihin tiang cawlcangh, doh le zalam ah chuah hi asi. Tutan thil kong he pehtlai in kei ka hmuh ning ahcun “Chin Miphun nih Min Aung Hlaing hruaimi ralkpa nawlngeihnak a tlaknak ding, a rawh nak ding vial lawng hi kan hmui tinh mi a si lo. Kum zabu tampi chung kan au pi mi, Federal uknak phungthar serchuah, Ralkap nih an mah duh tein an tial mi 2008 Constitution hrawh” hi kan i hmui tinh chih.\nTutan ah Ram mipi kan i ruang cang, Ralkap uknak kan duh lo tiah au dih a si cang. Chin mipi dihlak ngawt in zalam ah chuah a si ve cang. Cu caah kan hmuitinh, kan khel mi ah hin fianghlang chinchin in karhlang rih ko usih. A herh ahcun, Kan pale mifim hna nih Exile Chin Government zong kan dirh piak ko cang hna seh. Cozah rianttuan kip nih CDM in doh ve hna seh, Mipi dihlak nih a lam kip in cawlcang ve usih, CNF/A nih hriamnam he an si ve lai. Chin mipi kan i ruang, atu lio caan ah hin kan thisen a sa dih cio, a herh ahcun Independent zong Declare tuah ve ko usih. A tlawmbik in 2008 Constitution hrawh le Federal tel cu nganh bak lo in, tutan ah kan sinak dih lak in doh lawlaw ko hna usih timi hi ka ruat ve.\nKan hmuitinh a simi “Ralkap uknak thlak, 2008 Constitution Hrawh in Federal uknak phung ah a hram a bunh mi Constitution thar ser chuah” hi kan slogan a si cang bantuk in kan pale nih a herh ahcun kan pale mifim hna nih Exile Chin Government zong kan dirh piak ko hna seh ka ti nak asi.Ramchung ah hmaisuang in a cawlcang mi, meithal kuanfang zeitik dah a rat lai timi karlak zong ah thih ngamh in a cawlcang mi ka unau, mipi dihlak kan upat tuk ve hna. Note: ka bia ka denh cang, ka cabia hi ramchung ah hmaisuang in a cawlcang mi kan unau thadernak si hram hlah seh, tulio boruak ah thazaang dernak cabia a si sual ahcun a rannak in ka hnawh tthan ko lai. Credit: Salai Cung Dawt


A Nicaan a luan cang, nain ka lung ah a taap peng mi a si\nMartyrs: Salai Ram Hngak le Salai Biak Tin Lian, Kawl ralkap nih Miakpi in (a thli tein) an kah hna ruang ah a nunnak a liam ve mi pasaltha pahnih hna philh lonak, upat peknak le sunlawihnak hi kumtin te sunglawi tein kan hman ve awk a si.\nNovember 19, 2014 ah KIA Sakhan, Laiza ah Traning a kai mi Tlangcung hriamtlia phu hna cu Kawl ralkap nih a thli tein Miakpi in an kah hna. Cu lio ahcun Pasaltha Salai Ram Hngak le Salai Biak Tin Lian zong an nunnak a liam ve.\nKha lio ahkhan Tlangcung hriamtlai dang hna zong an nunnak a liam len ve. Rakhine ralkap minung (8) zong an nunnak a liam ve. Pasaltha hna philh lonak le Upatpeknak cu Rakhine khuapi Sittwe ah Rakhine miphun nih an tuah mi ka hmuh, kum 6 a tling cang, nain a kum 6nak tiang zong ah kan hawidang nih cun upatnak le philh lonak caan sunglawi tein an hman piak peng hna.\nThantlang le Hakha khuapi ah tuah cu a si kho deuh lo ti a va si hmanh ah, CNF hmunram a simi khua pakhat khat tel maw, a si lo ah Salai Ram Hngak le Salai Biak Tin Lian an khua tal ah kan tuah pi peng hna awk a si. Rakhine zong an tuah ve lengmang ko tung, ziah Chin state ah kan tuah ve lo timi zong biahalnak a si fawn.\nAn mah pahnih, Salai Ram Hngak le Salai Biak Tin Lian lawng zong an si lo kho, CNF/A nih dothlennak a tuah cuahmah mi lamthluan ah pasaltha tampi nih thisen le nunnak an pek cang lai. Cu hna kong zong a thar mi mino le Chin mipi sin ah chimnak caan a um lengmang awk a si.\nNote: Mizei paoh nih zalong tein ruahnak chim relnak nawl kan ngei cio. Cu caah ka lung i a um mi te kha keimah pumpak facebook timeline te ah zalong tein ka tial ve mi asi. Credit: Salai Cung Dawt


ASEAN meeting ah Daw Aung San Suu Kyi thlah dingin an lungtling lo - THE CHIN EXPRESS\nASEAN meeting ah Daw Aung San Suu Kyi thlah dingin an lungtling lo\nASEAN ram 10 nih Myanmar buainak kong meeting an tuahmi cu thil 5 an lungtling. Cu an lungtlinmi 5 ahcun Daw Aung San Suu Kyi le President Win Myint thlah ding aa tel lo.\nApril 24 ah Indonesia khualipi Jakarta ah an tuahmi Myanmar kong ASEAN meeting ahcun uknak firtu Min Aung Hlaing zong a kai ve i thil 5 an lungtlinmi cu Min Aung Hlaing zong a lungtling ve ti asi.\nAn lungtlinmi 5\n(1) Myanmar ram buainak hi a rannak in daihter hrimhrim ding le aho paoh nih asi khawh chungin i sum cio ding.\n(2) Buainak tel lo tein, mipi duhmi aphi kawl dingin ṭuanvo ngeitu phu vialte biaruahnak tuah ding.\n(3) Biaruahnak cu ASEAN Chairman aiawhtu le ASEAN Secretary-General nih an tlangtlak lai.\n(4) ASEAN hartong bawmhnak zung AHA Center in ASEAN nih hartong mipi bawmhnak kan pek hna lai.\n(5) Ṭuanvo ngeitu phu vialte ton dingin ASEAN Chairman aiawhtu le a phu nih Myanmar an tlawn lai.\nASEAN meeting ah an lungtlinmi 5 hi an ṭha tuk ko nain, “Aung San Suu Kyi le President Win Myint telh in ralkap nih na tlaihmi 3,300 renglo kha a rannak in na thlah dih hna lai” ti an telh lomi hi cu sia a herh ngai.\nTelh an timh ko nain an hlonh\n“‘Aung San Suu Kyi le President Win Myint telh in ralkap nih na tlaihmi vialte thlah dih hna’ ti hi hmasa ahcun kan telh ko nain ASEAN chungtel ram cheukhat an lungtlin lo caah kan hnawh ṭhan,” tiah min langhter duh lomi ASEAN chungtel ram 2 palai nih an chim, tiah Asian Nikkei media nih a phuan.


Hakha khua chungah rithaisii tawngthammi mino an karh | The Chin Express\nInnpi Chin Hakha khua chungah rithaisii tawngthammi mino an karh\nHakha khua chungah rithaisii tawngthammi mino an karh\nChin state khualipi Hakha khua chungah kum 5 chungah zuu rit i a bubu in mi i velh, phone fir, motorcycle fir le mi inn baoh a karh tiah Khonumthung Burmese nih a ti.\nHibantuk thil thalo a tuahtu hi a tambik cu kum tlinglo mino tete an si hna. Mino tampi cu zuu din, kaw hnimh le phungninglo rihhaisii tlang an hmang hna.\n“Hakha khuapi ah University zong a hung um ve cang i siangngakchia nih phungningloin rithaisii tlang an zuar i a hmangmi tampi an um tiah thawng kan theih”.\n“Cun, khap lomi kawbu cu tleirawl pawl nih an hnimh. A poi tukmi cu, kaw an hnimh tikah an lungthin aa thleng, an rit hnu cun mihrut bantuk in ttih an hngal ti lo, an duh paoh in an um, an buai. Cucaah, atu lio Hakha thil sining hi mino caah thinphang ngai a si”.\n“Zuu le rithaisii an rit ruangah accident an tong i an nunnak liam. Cu lawng siloin, mi an va pahmi tiang zong an nunnak liam. Accident ruangah atu le tu sizung a phanmi hi zuuri tambik an si,” tiah Chin Civil Society Network chungtel Jacob Thang nih a chim.\nZa Lian Thang\nSalai Za Lian Thang nih “atu lio upadi ningah kum tlinglo ngakchia cu thongthlak an ngah lo. Thil fir le inn baoh ruangah tlaihmi mino pawl cu palik sakhan kalpi zongah thongthlak an ngah lo tikah a buai thlak taktak”.\n“Hmailei ahcun ngakchia hna caah INGO le Zatlang bu hna nih upadi ningin nih fak piin dantatnak tuah hna sehlaw hi bantuk thilthalo tuah cu a tlau kho ko lai,” tiah a chim.\nHniang Zi - April 28, 2019\nPresident Trump acozah nih 2020 ah ‘refugee’ lak ngol dingin khua a ruah lio...\nṬial Lian Thang - July 22, 2019\nWashington -- Hmai kum cu refugee (ralzaam) lak ti lo dingin President Trump acozah nih khua a ruah lio asi, tiah US...